Na osnovu člana 7. Uredbe o podsticajima investitoru da u Republici Srbiji proizvodi audiovizuelno delo („Službeni glasnik RS“, br. 10/18) (u daljem tekstu: Uredba),\nZahtev za dodelu podsticajnih sredstava podnosi se Komisiji za dodelu podsticaja (u daljem tekstu: Komisija), preko Filmskog centra Srbije, i podrazumeva dostavljanje sledeće dokumentacije:\n2) sinopsis i scenario audiovizuelnog dela, odnosno samo sinopsis kada je u pitanju postprodukcija;\n5) izjavu da audiovizuelno delo ispunjava uslove iz člana 4. Uredbe;\n8) dokaz da ne postoje odbijajući razlozi iz člana 5. Uredbe (potvrda Poreske uprave, Agencije za privredne registre ili nekog drugog nadležnog registra);\n10) izjavu da li je primljena de minimis državna pomoć za troškove iz člana 2. tačka 3) Uredbe ili za bilo koje druge troškove u tekućoj fiskalnoj godini i u prethodne dve fiskalne godine, odnosno izjavu da li je za isti projekat dobio državnu pomoć sa bilo kog nivoa vlasti i po kom osnovu;\n11) ugovor na osnovu koga se u ime i za račun Investitora u Republici Srbiji proizvodi audiovizuelno delo, zaključen između Investitora i Podnosioca zahteva, samo ukoliko je Podnosilac zahteva domaće pravno ili fizičko lice, koje u ime i za račun Investitora u Republici Srbiji proizvodi audiovizuelno delo;\nUkoliko ugovorom iz tačke 11) ovog javnog poziva nije propisana obaveza Podnosioca zahteva da sredstva podsticaja prenese Investitoru, Podnosilac zahteva je dužan da dostavi drugi validan dokaz da će isplaćena sredstva podsticaja pripasti Investitoru.\nMinistarstvo potpisuje ugovor o dodeli sredstava podsticaja (u daljem tekstu: Ugovor) sa Podnosiocem zahteva, u okviru obima sredstava planiranih za te namene zakonom o budžetu Republike Srbije za tekuću budžetsku godinu i u skladu sa odredbama Zakona o budžetskom sistemu („Službeni glasnik RS”, br 54/09, 73/10, 101/10, 101/11, 93/12, 62/13, 63/13 − ispravka, 108/13, 142/14, 68/15 – dr. zakon, 103/15, 99/16 i 113/17), u delu kojim se uređuje odgovornost za preuzimanje obaveza.\nSastavnim delom Ugovora smatra se dokumentacija priložena uz zahtev za dodelu i isplatu sredstava podsticaja.\nukoliko je došlo do odstupanja od podnetog plana snimanja i kalendara većeg od 30 dana ili bilo kog drugog bitnog odstupanja u realizaciji audiovizuelnog dela;\nukoliko Komisija u postupku po zahtevu za isplatu sredstava podsticaja utvrdi da nisu ispunjeni svi propisani uslovi;\npredviđenim pisanim sporazumom ugovornih strana pre isteka ugovorenog roka;\nobjektivne nemogućnosti izvršavanja ugovornih obaveza (viša sila, administrativne mere i sl.) koje nastupe na strani ugovorne strane ili ugovornih strana;\npokretanja stečajnog, likvidacionog ili postupka reorganizacije protiv Investitora, odnosno Podnosioca zahteva.\nZahtevi za isplatu podsticajnih sredstava pristigli posle 30. septembra smatraće se zahtevima za sledeću budžetsku godinu.\n2) izveštaj nezavisnog ovlašćenog revizora o troškovima proizvodnje audiovizuelnog dela u Republici Srbiji i poslovanju Investitora koji je izrađen u svrhu podnošenja zahteva za isplatu podsticajnih sredstava u skladu sa ovom uredbom i Pravilnikom, a koji je sačinjen na bazi celokupne evidencije o troškovima proizvodnje i ukupno utrošenim sredstvima na teritoriji Republike Srbije, kao i dokazima kojima se navedeni troškovi potvrđuju (fakture, ugovori, izvodi iz poslovne banke sa naznakom izvršenog plaćanja i sl.). Revizorski izveštaj izrađuje se na bazi provere svih kvalifikovanih troškova i ne može se zasnivati na metodu uzorkovanja, odnosno proveri samo određenih dokumenata;\n: JAVNI POZIV ZA DODELU PODSTICAJNIH SREDSTAVA INVESTITORU KOJI U REPUBLICI SRBIJI PROIZVODI AUDIOVIZUELNO DELO


U otkrivenim porukama koje su razmenjivali zvaničnici Federalne službe bezbednosti (FBI), pisalo je i: "Zaustavićemo Trampa da postane predsednik", a o njima će biti više reči u okviru očekivanog generalnog izveštaja Odeljenja pravde vezanog za… »\nFilmski reditelj iz Češke Vaclav Dvoržak sa saradnicima počeo je da snima materijal za dokumentarni film o srpskom stradanju u Srebrenici u proteklom Otadžbinskom ratu. Dvoržak je izjavio za Srnu da je pre osam godina počeo da radi na snimanju… »\nSevernokorejski lider Kim Džong Un spomenuo je na kraju susreta s američkim predsednikom Donaldom Trampom u Singapuru mogućnost novog sastanka, a Tramp je uzvratio rečima "kad god budeš spreman", tvrdi engleski čitač usana i ekspert za govor tela… »\nNemačko tužilaštvo objavilo je danas da je sprečilo islamskog ekstremistu da izvrši napad smrtonosnim otrovom ricin. Kako se navodi, Sief Alah (29), poreklom iz Tunisa, a koji je uhapšen u sredu u Kelnu, počeo je da nabavlja materijal preko… »\nAngela Merkel pod pritiskom - prete joj sa svih strana\nSestrinska partija vladajuće nemačke Demohrišćanske unije (CDU), Hrišćansko-socijlana unija (CSU) iz Bavarske, pripretila je kancelarki da će joj otkazati podršku ukoliko ne pooštri svoje imigracione mere. Predsednik partije CSU Horst Zehofer… »\nKrstajić spreman na kritike\nSelektor "Orlova" ponosan, ali spreman za osudu ukoliko stvari krenu po zlu. Selektor reprezentacije Srbije Mladen Krstajić je na najvećem trenerskom ispitu, možda i u karijeri, iako je ona tek na samom početku. Predstoji mu Mundijal sa… »\nMinistarka inostranih poslova Austrije Karin Knajsel izrazila je zabrinutost zbog aktuelnog razvoja u Albaniji i na Kosovu, odnosno rasta broja izbeglica. Ona je, istakla da već nedeljama analizira izveštaje ambasada Austrije koji ukazuju na snažan… »


Zenka: Sadašnja vlast će doprinijeti pogoršanju odnosa Crne Gore sa Kosovom | Aktuelno\n''Ništa novo sa njene strane. To je politička strana koja negira državu Kosovo i pored činjenice koju su imali u sporazumu sa partnerima. Kako će se sve odvijati vidjećemo, mada imaće slične korake i u nastavku kada je u pitanju država Kosovo''\nBivši ministar za ljudska i manjinska prava Mehmed Zenka oglasio se povodom jučerašnjeg skandala nove ministarke zdravlja Jelene Borovinić-Bojanić, koja je u dokumentu sa novim mjerama državu Kosovo označila sa zvjezdicom.\nZenka je za portal Standard kazao da je “ovo potpuno očekivano sa njene strane”, te da će sadašnja vlast doprinijeti pogoršanju bilateralne saradnje sa Kosovom.\n“Ništa novo sa njene strane. To je politička strana koja negira državu Kosovo i pored činjenice koju su imali u sporazumu sa partnerima. Kako će se sve odvijati vidjećemo, mada imaće slične korake i u nastavku kada je u pitanju država Kosovo”, rekao je Zenka.\nOn napominje da je sve ovo trenutak iskrenosti nove ministarke zdravlja.\n“Uticaće na smanjenje bilateralnih odnosa sa Kosovom. Zahladiće odnosi sa Kosovom i biće smanjena saradnja”, zaključio je Zenka.\nGospodine Zenka sve je ovo providno kao dan sto radi svetosavska druzina u Crnoj Gori i sto sve “planira”ali ima jedna druga stvar,podpresjednik Vlade Abazovic koji izigrava “caj od nane”kao u svoje pero Filip Vujanovic,cuti kao zaliven i zanosi se sa blefom ministarke “tehnicka greska”.Mislim da ce se ovo Abazovicu vratiti kao bumerang od njegovih Albanaca.


Vlada usvojila: PET MILIJARDI EUR protiv posledica COVID-19\n25/04/2020 | 00:49\nVlada Srbije je usvojila rebalans budžeta za 2020. godinu, u koji je uračunat paket pomoći privredi i građanima od 5,1 milijarde evra, kako bi se ublažile posledice epidemije koronavirusa, rekao je ministar finansija Siniša Mali.\nOn je na konferenciji za novinare kazao da će posle rebalansa deficit budžeta iznositi 6,9 odsto bruto domaćeg proizvoda (BDP), a da će javni dug biti manji od 60 odsto BDP.\n“U rebalans su uključena i izdvajanja od dve milijarde dinara za podelu 400.000 turističkih vaučera za odmore u Srbiji, kao i 3,3 milijarde dinara za izgradnju Moravskog koridora”, rekao je Mali.\nPrema proceni Vlade, kako je rekao, u 2020. godini će pad BDP u Srbiji biti 1,8 odsto, iako je Međunarodni monetarni fond (MMF) predvideo pad od tri odsto.\n“Gledaćemo da budemo još bolji od projekcije koju je dao MMF, minus 3. Mi idemo sa minus 1,8, dakle ubedljivo najniža stopa pada ili najviša stopa rasta naše ekonomije u odnosu na sve zemlje u Evropi“, rekao je on.\n“Projekcija je MMF za rast 2021. godine je 7,5 odsto, a projekcija deficita u rebalansu budžeta je, kako smo obećali, 6,9 odsto, dok je projekcija javnog duga u BDP ispod 60 odsto”, kazao je ministar finansija.\nIstakao je da je rebalans “urađen tako da se sačuva i održi makroekonomska stabilnost i zdrave finansije i pomogne onima kojima je pomoć najpotrebnija, kako bi se što lakše izašlo iz krize”.\nOriginalnim budžetom za 2020. godinu bili su predviđeni prihodi od 1.314,5 milijardi dinara i rashodi od 1.334,7 milijardi dinara, tako da bi deficit iznosio 20,2 milijarde dinara, odnosno 0,3 odsto BDP.\nBudžet je bio planiran na osnovu procene da će rast BDP u 2020. godini biti četiri odsto, a da će inflacija iznositi dva odsto.\nTelefonom ili “klikom” do 100 evra\nVlada Srbije je usvojila i uredbu o isplati 100 evra svim punoletnim građanima koji žele da dobiju taj novac.\nPrijavljivanje za pomoć od 100 evra će biti moguće preko portala Uprave za trezor ili preko kol centra, dostavom ličnih podataka i računa u banci.\nOnim građanima koji nemaju račun u banci Vlada Srbije će otvoriti račun na koji će uplatiti novac. Prema rečima Malog, svim građanima koji budu želeli pomoć od 100 evra biće isplaćena do 15. – 20. juna.\n“Taj novac se isplaćuje kako bi se povećala potražnja za dobrima i uslugama i na taj način domaća privreda pokrenula u što kraćem roku”, ponovio je ministar.\n183.000 firmi traži minimalac\nNa sednici Vlade usvojen je i ugovor između Vlade i poslovnih banaka koji omogućava privrednicima, mikro, malim i srednjim preduzećima garantnu šemu od dve miljarde evra.\n“Prema informacijama od poslovnih banaka, već 80 odsto klijenata razgovara sa bankama oko podrške kroz ovu garantnu šemu”, kazao je Mali.\n“Na današnji dan oko 183.000 preduzeća se preko portala Poreske uprave prijavilo za isplatu tri minimalne zarade za naredna tri meseca”, rekao je ministar.\nKazao i da je Fond za razvoj odobrio 25 zahteva za zajam u iznosu od 800 miliona, da je bila nova sednica Upravnog odbora Fonda, te da je pristiglo više od 1.000 zahteva za kredite sa kamatom od jedan odsto na tri godine i grejs periodom od devet do 12 meseci.\nFejsbuk “doskače” Zoomu: “Messenger Rooms” – besplatan, neograničen, do 50 ljudi\nIz GREŠKE od “100 evra za sve” u GREŠKU “prijavite se za 100 evra”\n24/03/2021 | 08:57\n“Prethodna noć bila teška, narednih dana biće još teže”


Füle: Konsultacije sa liderima BiH se nastavljaju\nNakon sastanka predstavnika i Evropske komisije i bh. političkih vođa, evropski komesar za proširenje Štefan Füle ocijenio je da i dalje postoji perspektiva za članstvo Bosne i Hercegovine u Evropskoj uniji.\n"Treći sastanak Dijaloga na visokom nivou o pristupnom procesu, koji je nastavljen danas, znak je čvrstog i trajnog opredjeljenja Evropske komisije ka Bosni i Hercegovini i njenim građanima. U tom smislu, dijalog na visokom nivou je koristan forum koji će nastaviti svoj rad", naveo je Füle, saopšteno je iz Delegacije EU u BiH.\n"Konsultacije između vodećih političkih aktera, i sa Evropskom unijom, bit će intenzivno nastavljene u narednim danima, a raspoloživi modaliteti bit će dodatno raspravljeni", rekao je Füle.\nFüle je zaključio i da nepostojanje rješenja u slučaju Sejdić i Finci blokira pristupni proces Bosne i Hercegovine te da je stoga teško opravdati nastavak davanja sredstava iz IPA fondova, zbog čega će 11. oktobra biti aktivirane procedure da prvobitno planirana sredstva iz programa IPA 2013 za Bosnu i Hercegovinu budu smanjena za 54 posto, odnosno za 47 miliona eura.


natrag Saopštenje za javnost\nPismo pacijentima Pismo Zdravstvenim radnicima\nBeograd, Srbija 03.07.2017. godine – Kompanija Novo Nordisk A/S je u izvesnom manjem broju proizvedenih serija pen brizgalice NovoPen Echo® utvrdila da, ukoliko se nosač uloška izloži dejstvu određenih hemikalija, na primer sredstava za čišćenje, može doći do oštećenja nosača uloška (naprsnuća ili lomljenja). NovoPen Echo® predstavlja medicinsko sredstvo, koje se koristi za primenu insulina u terapiji dijabetesa.\nKompanija Novo Nordisk obaveštava osobe sa dijabetesom da, ukoliko koriste pen brizgalicu NovoPen Echo® serijskog broja na koji se odnosi navedena devijacija, iz predostrožnosti izvrše zamenu nosača uloška, jer postoji mogućnost oštećenja. Brojevi proizvedenih serija na koje se odnosi ova devijacija su navedeni u nastavku.\nSlika nosača uloška koji se nalazi u pen brizgalici NovoPen Echo®:\nU slučaju upotrebe pen brizgalice sa naprsnutim/polomljenim nosačem uloška može se dogoditi da pen ispušta manje doze insulina od očekivanih, što se može manifestovati visokim vrednostima šećera u krvi. Utvrđeno je da je rizik za nastanak visokog šećera u krvi prilikom upotrebe pen brizgalice koja sadrži nosač uloška na koji se odnosi ova devijacija manji od 0,1 %, t.j. samo 1 od 1000 pacijenata koji koriste pen sa oštećenim nosačem uloška bi iskusio visok nivo šećera u krvi.\nZnaci upozorenja na visok šećer u krvi (hiperglikemija), uobičajeno nastaju postepeno i mogu uključivati crvenu, suvu kožu, pospanost ili umor, suva usta, zadah na aceton, češće mokrenje, osećaj žeđi, gubitak apetita, mučninu ili povraćanje. Ukoliko i ne osetite simptome visokog šećera u krvi, važno je da budete u mogućnosti da proverite vrednost šećera u krvi.\nSerijski brojevi pen brizgalica NovoPen Echo®, na koje se odnosi navedena devijacija, a koje su distribuirane u Srbiji prikazani su u sledećoj tabeli:\nTabela 1. Spisak serija NovoPen Echo® distribuiranih u Srbiji na koje se odnosi devijacija.\nOznaka serijskog broja se nalazi odštampana na pen brizgalici NovoPen Echo®, kao što je prikazano na slici (Slika 1).\nSlika 1. Crveni pravougaonik označava gde se tačno nalazi odštampan serijski broj na pen brizgalici NovoPen Echo®, npr. serijski broj na prikazanoj pen brizgalici NovoPen Echo® je, čitajući s desna na levo, FVG7364.\nUkoliko koriste pen brizgalicu NovoPen Echo®, serijskog broja koji nije naveden u gornjoj tabeli, nema razloga za zabrinutost, pacijenti mogu biti potpuno uvereni da će njihova pen brizgalica funkcionisati na predviđen način.\nŠta učiniti ako koristite pen brizgalicu NovoPen Echo® serijskog broja koji je naveden u gornjoj tabeli na koji se odnosi devijacija:\nNe prekidajte terapiju bez prethodne konsultacije lekara.\nObratite pažnju na vrednost šećera u krvi i eventualne simptome hiperglikemije. Ukoliko osetite neki od simptoma, izmerite nivo šećera u krvi na način kako su Vas uputili zdravstveni radnici i preduzmite odgovarajuće aktivnosti.\nU slučaju da osetite simptome visokog nivoa šećera u krvi, a koristite ovu pen brizgalicu, obratite se svom lekaru za savet.\nUnesite svoje kontakt detalje (ime, adresu, telefonski broj, e-mail i broj nosača uloška na koji se odnosi devijacija) bilo na website-u www.novonordisk.rs ili na kompanijskom Novo Nordisk website-u www.novonordisk.com ili kontaktirajte Novo Nordisk Pharma d.o.o. Beograd da biste dobili ispravan novi nosač uloška za Vaš NovoPen Echo®, koji treba da ubacite i koristite nadalje na način opisan u uputstvu za upotrebu.\nUkoliko želite da prijavite bilo koji neželjeni događaj ili reklamaciju obratite se Novo Nordisk Pharma d.o.o. Beograd, na telefonski broj 011-2222 700 ili e-mail-om na nnscgsafety@novonordisk.com.\nUkoliko imate dodatna pitanja ili nedoumice, molimo Vas kontaktirajte svog lekara, farmaceuta ili Novo Nordisk Pharma d.o.o. Beograd.\nNovo Nordisk nastoji da proizvede i distribuira proizvode najvišeg stepena kvaliteta. Unapred se iskreno izvinjavamo zbog eventualnih neugodnosti koje bi ova situacija mogla izazvati pacijentima i zdravstvenim radnicima.\nNovo Nordisk blisko sarađuje sa Agencijom za lekove i medicinska sredstva Srbije (ALIMS) na zaštiti bezbednosti pacijenata i smanjenju neugodnosti, koju je ova situacija izazvala.\nNovo Nordisk je globalna zdravstvena kompanija sa više od 90 godina inovacija i liderstva na polju dijabetesa. Ovakvo nasleđe nam je donelo iskustvo i sposobnosti koji nam zajedno omogućavaju da pomognemo ljudima da pobede i druga ozbiljna hronična stanja: hemofiliju, poremećaj rasta i gojaznost. Novo Nordisk, sa sedištem u Danskoj, zapošljava oko 42.000 ljudi u 77 zemalja i plasira svoje proizvode u više od 165 zemalja. Za više informacija posetite: novonordisk.com, Facebook, Twitter, LinkedIn, YouTube\n©2015 Novo Nordisk Srbija Uslovi


BUDUĆI ROD KAO GARANCIJA - Glas Podrinja\nPOLjOPRIVREDNICIMA PREDSTAVLjEN ZAKON\nBUDUĆI ROD KAO GARANCIJA\nZakonom o finansiranju i obezbeđenju finansiranja poljoprivredne proizvodnje, koji je na snagu stupio sredinom prošle godine, poljoprivredni proizvođači su stekli pravo da svoju buduću proizvodnju založe, upišu u registar unutar Agencije za privredne registre i po osnovu toga ostvare pozajmicu kod banke ili industrije. Ovaj model prošlog petka poljoprivrednicma je predstavljen u fabrici Deheus, nekadašnjoj Proteinki.\nZakon je donet u saradnji Organizacija za hranu i poljoprivredu (FAO) i Evropske banke za obnovu i razvoj (EBRD) i Ministarstva poljoprivrede. Inicijativa za njegovo donošenje je pokrenuta još 2011. godine. Miloš Milovanović, koordinator u Srbiji FAO i EBRD veruje da će ovaj Zakon olakšati kratkoročno finansiranje poljoprivredne proizvodnje.\n-Ovaj Zakon treba da omogući poljoprivrednicima da u toku finansiranja poljoprivredne proizvodnje iskoriste često jedini kreditni resurs kojim raspolažu, a to je buduća poljoprivredna proizvodnja. Omogućuje zasnivanje hipoteke, ili zaloge na budućem rodu. Zakonom je predviđeno i osnivanje registra u APR i on je počeo da funkcioniše od 1. jula prošle godine i već imamo prve ugovore koji su registrovani po ovom osnovu. To znači da sistem funkcioniše i da je, dugoročno posmatrano, održiv, rekao je Milovanović.\nNebojša Čipčija, direkto Deheus naveo je da je cilj prezentacije bilo uspostavljanje kontakata koji kasnije mogu da budu korisni i za proizvođače i za dobavljače.\nPrezentaciju je održao pomoćnik gradonačelnika zadužen za poljoprivredu Svetozar Marković. Gradonačelnik Šapca Nebojša Zelenović, smatra da je dobra stvar što je na dnevni red Skupštine došao ovaj Zakon i što je Vlada Republike Srbije prepoznala njegov značaj.\n-Verujem da će ovaj Zakon dati svoj pun doprinos u narednim godinama, ali da je važno da grad Šabac bude uključen u njegovu implementaciju, a mi smo spremili i Strategiju za razvoj poljoprivrede koja treba da bude usvojena na sledećoj sednici Skupštini grada. Naša težnja je da poljoprivrednici zarađuju dva do tri puta više od svog rada i mi imamo plan kako to da ostvarimo, rekao je gradonačelnik.


RASPISAN TENDER ZA EVIDENTIRANJE SVIH SPLAVOVA I SOJENICA U BEOGRADU: Rok za podnošenje ponuda je 5. maj 2022. godine\nSekretarijat za privredu Beograda raspisao je tender za nadogradnju Geografskog informacionog sistema (GIS) softverskom aplikacijom koja će omogućiti evidenciju splavova i sojenica, a kako bi se utvrdile nadoknade predviđene zakonom.\nSekretarijat je raspisao tender za drugu fazu, odnosno nadogradnju, Geografskog informacionog sistema vodotoka 2. reda u Beogradu.\nUsluga, kako piše u tehničkoj specifikaciji, obuhvata i izradu registra (baze podataka) svih splavova i sojenica na levoj obali Save od Obrenovca do ušća Save u Dunav i delu desne obale Dunava od ušća Save u Dunav do Višnjice sa realnim stanjem lokacije i kvadrature objekata, kao i nadogradnju mobilne aplikacije softverskim rešenjem za popis splavova i sojenica na terenu.\nDalje, javna nabavka podrazumeva i ucrtavanje i implementaciju u GIS splavova i sojenica na osnovu orto-foto snimaka, terensko snimanje i mapiranje dodatnih lokacija pomoću bespilotnih letelica, unos podataka prikupljenih avio snimanjem i snimaka pomoću bespilotnih letelica u implementirani GIS i obuku za rad na softveru.\nRok za podnošenje ponuda je 5. maj, a od ponuđača se traži da je u poslednje tri godine, između ostalog, realizovao najmanje dva projekta u kojima je vršio avio snimanje pomoću digitalne kamere sa vertikalnim i kosim snimcima, kao i najmanje dva projekta u kojima je predmet bila izrada i implementacija GIS ili Web-GIS softvera.\nTakođe, neophodno je da ponuđač raspolaže sa dva profesionalna pilota koji poseduju Komercijalnu dozvolu (CPL).\nIzvor: Vebsajt Nova ekonomija, Nevena Petaković, 06.04.2022.


"Zarubežnjeft" planira da proširi poslovanje u Srpskoj\n15/10/2021 | 15:18 ⇒ 16:02 | Autor: SRNA\nGeneralni direktor "Zarubežnjefta" Sergej Kudrjašov na sastanku u Moskvi sa ministrom energetike i rudarstva Republike Srpske Petrom Đokićem istakao je da je ova ruska kompanija spremnaza realizaciju novih projekata u Srpskoj, naročito u oblasti proizvodnje komprimovanog gasa i korištenja obnovljivih izvora energije.\nPetar Đokić sa rukovodstvom ZarubežnjeftaFoto: SRNA\nĐokić i Kudrjašov razgovarali su danas o unapređenju poslovanja kompanije "Zarubežnjeft" u Rafineriji nafte Brod, Rafineriji ulja Modriča i Republici Srpskoj uopšte, kao i planovima za realizaciju novih projekata, saopšteno je iz resornog ministarstva.\nKudrjašov je zahvalio Đokiću i institucijama Srpske za dosadašnju veliku podršku, te naveo da kompanija na čijem je čelu planira da nastavi i unaprijedi poslovanje u Republici Srpskoj u skladu sa savremenim trendovima u oblasti energetike.\nO tim trendovima, između ostalog, bilo je riječi i tokom Međunarodnog foruma "Ruska energetska sedmica", a oni podrazumijevaju proizvodnju "čiste energije", naročito iz energije vode i sunca.\nKudrjašov je dodao da će kompanija "Zarubežnjeft" učiniti sve da poveća obim investicija u Republici Srpskoj, što će zasigurno biti i dobar stimulans za otvaranje novih radnih mjesta.\nĐokić je naglasio da je Republika Srpska opredijeljena da i dalje uspješno sarađuje sa kompanijom "Zarubežnjeft" i da će kompanija imati maksimalnu podršku institucija Republike Srpske za realizaciju novih projekata.\nOn je dodao da je Vlada Srpske otvorena za sve dobronamjerne kompanije koje žele da investiraju u Republiku Srpsku i na taj način doprinesu njenom ekonomskom rastu i razvoju.\nĐokić je napomenuo da je saradnja sa kompanijom "Zarubežnjeft" uvijek bila na visokom nivou i da takva treba da ostane.\nMinistar energetike i rudarstva Srpske posjetio prostorije "Zarubežnjefta", kao i Centar za upravljanje proizvodnjom.\nSastanku su prisustvovali i zamjenik generalnog direktora "Zarubežnjefta" Igor Šćelkunov i šef Predstavništva Republike Srpske u Rusiji Duško Perović.


Potpisan Memorandum o saradnji fiskalnih savjeta - Glas Srpske\nPotpisan Memorandum o saradnji fiskalnih savjeta\nSrna 21.02.2020 13:59\nBANjALUKA - Predsjednici fiskalnih savjeta Republike Srpske i Bugarske Milenko Krajišnik i Boris Grozdanov potpisali su danas u Banjaluci Memorandum o saradnji.\nKrajišnik je izrazio nadu da će Fiskaklni savjet Bugarske, kao članica mreže Fiskalnih savjeta EU, podržati ulazak Fiskalnog savjeta Republike Srpske u tu asocijaciju.\n"Na osnovu Memoranduma možemo imati konkretnu saradnju u izradi analiza fiskalnih kretanja za zemlje Jugoistočne Evrope koje su nama važne i utiču na našu fiskalnu stabilnost", rekao je Krajišnik novinarima nakon potpisivanja dokumenta.\nOn je istakao da je zadatak svake države podizanje fiskalne odgovornosti s ciljem obezbjeđivanja stabilnosti i održivosti javnih finansija.\nKrajišnik je podsjetio da je usvajanjem Zakona o fiskalnoj odgovornosti Republike Srpske učinjen značajan korak ka povećanju fiskalne disipline i obezbjeđenju fiskalne stabilnosti u čemu je Fiskalni savjet Republike Srpske imao svoju ulogu.\nGrozdanov je rekao da je Memorandum o saradnji fiskalnih savjeta Bugarske i Republike Srpske jedan dokument koji predstavlja osnovu za buduću saradnju.\n"U kom pravcu će se ta saradnja razvijati zavisi od fiskalnih savjeta Bugarske i Republike Srpske i njihove zainteresovanosti da je produbljuju", istakao je Grozdanov.\nOn je dodao da su prije potpisivanja ovog memoranduma članovi Fiskalnog savjeta Republike Srpske imali priliku da učestvuju na godišnjoj konferenciji koju organizuje Fiskalni savjet Bugarske u Sofiji.\nPrije današnjeg potpisivanja, predsjednik Narodne skupštine Republike Srpske Nedeljko Čubrilović razgovarao je sa Krajišnikom i Grozdanovim.\nU Srpskoj virusom korona zaraženo još 114 osoba\nPotvrđena 72 novozaražena u Sarajevu


Nestlé Srbija: inovacije i investicije za bolju i čistiju Srbiju - CorD Magazine Nestlé Srbija: inovacije i investicije za bolju i čistiju Srbiju - CorD Magazine\nKompanija potvrdila lidersku poziciju na tržištu i najavila nastavak ulaganja u razvoj Srbije, srpskog društva i srpske prirode\nKompanija Nestlé, svetski lider u proizvodnji hrane i pića, u prvom kvartalu ove godine ostvarila je rekordan rast od 28,5% na tržištu Srbije, saopšteno je na online konferenciji pod nazivom „Nestlé Srbija – održiv i odgovoran rast“. Ovom prilikom predstavljeni su prošlogodišnji rezultati, kao i buduće aktivnosti i planovi na putu do ostvarenja strateških ciljeva održivog poslovanja na lokalnom nivou.\nMarjana Davidović, generalna direktorka Nestlé Adrijatik južni region (Srbija, Crna Gora, Severna Makedonija) istakla je da je u Srbiji u prvom kvartalu 2021. godine ostvarena rekordna prodaja od 16,5 miliona švajcarskih franaka, što je za 3,2 miliona više nego u istom periodu prošle godine.\n„Nestlé je u južnoj Adrijatik regiji, u prvom kvartalu ove godine, zabeležio organski rast od 26,2 odsto. U Srbiji, taj procenat je još veći. U istom periodu nastavili smo sa pružanjem pomoći lokalnoj zajednici i donirali proizvode u vrednosti većoj od 100.000 švajcarskih franaka. Dobri rezultati proizašli su iz poverenja naših potrošača, izgrađenom, ne samo na kvalitetnim i uvek dostupnim proizvodima, već i na tome što je Nestlé stalna podrška i oslonac našem društvu i ugroženim grupama“, izjavila je Marjana Davidović.\nPored poslovnih rezultata, Nestlé značajno inovira asortiman proizvoda, pa je tako prošle godine unapredio čak 93% portfolija, a taj procenat ove godine dostigao je već u prvom kvartalu. Kada je u pitanju tržišni udeo proizvoda u Srbiji, kompanija zauzima prvo mesto u kategorijama instant kafe sa 66,2 odsto tržišnog udela, a lider je i u kategoriji prehrambenih proizvoda sa udelom od 32,8, kao i u žitaricama sa 20,8 odsto. Drugo mesto zauzima kada je u pitanju hrana za životinje sa 23,8 odsto, dok je u kategoriji konditorskih proizvoda na četvrtom mestu sa 8,1 odsto tržišnog udela.\nRenata Matusinović, izvršna direktorka kategorije hrane za jugoistočno evropsko tržište navodi da Nestlé neprestano radi na novim inovacijama i poboljšanju kvaliteta proizvoda.\n„Srce našeg poslovanja u Srbiji je Nestlé fabrika koja je posvećenim radom i pravovremenim odlukama značajno unapredila omiljeni srpski brend C i uvećala svoje proizvodne kapacitete, pa tako da sada izvozi proizvode u više od 30 zemalja širom sveta. Konstantno tražimo načine da potrošačima ponudimo najbolji kvalitet proizvoda i radimo na tome da se naš portfolio bazira na zdravijim sastojcima. Većinu sirovina dobavljamo od domaćih proizvođača i na taj način želimo da podržimo srpsku privredu. Od početka pandemije, došlo je do promena u navikama potrošača, pre svega u tome da značajno više pažnje posvećuju sastavu proizvoda i sve više pripremaju hranu kod kuće, a Nestlé je tu da odgovori na njihova očekivanja“, rekla je Renata Matusinović.\nMatusinović je naglasila i da je Nestlé fabrika u Surčinu prvi pogon u Srbiji koji je prestao da odlaže otpad na deponije, postizanjem ambicioznog Zero Waste to Landfill cilja, što znači da ni jedan gram otpada iz fabrike ne završava na deponijama.\nU skladu sa strateškim ciljevima kompanije na globalnom nivou, čitav portfolio proizvoda surčinske fabrike će do 2025. godine imati 100% reciklabilnu ambalažu. Nestlé-ova globalna ambicija za 2050. godinu temelji se na kontinuiranom radu na smanjenju emisija gasova koji izazivaju efekat staklene bašte, a kompanija čini efikasnijim svoje distributivne mreže i skladišta, optimizujući rute potrebne za smanjenje potrošnje goriva i emisije ugljen dioksida.\nNestlé brendovi kao što su NESCAFÉ i Smarties već preduzimaju značajne korake na ovom polju. NESCAFÉ Plan u koji je uloženo 320 milliona evra, osmišljen je kako bi pružio podršku lokalnim zajednicama i pomogao poljoprivrednicima da uzgajaju kafu na odgovoran način, što je dovelo do toga da je ovaj brend kafe zvanično najodrživiji na svetu sa 75% sirovine dobijenih iz održive proizvodnje. Od ove godine, Smarties je prvi Nestlé konditorski brend koji je uveo papirnu ambalažu čijom će reciklažom godišnje uštedeti oko 250 miliona plastičnih pakovanja na svetu.\nPosebnu pažnju Nestlé posvećuje najmlađima, pre svega kroz projekat ZdravoRastimo, koji se u Srbiji odvija već duže od decenije i osnovce, kao i njihove roditelje i nastavnike uči o važnosti zdrave ishrane i redovne fizičke aktivnosti:\n„Posvećeni smo unapređenju kvaliteta života pojedinaca i porodica u zajednici u kojoj poslujemo. Samo kroz projekat ZdravoRastimo do sada je prošlo više od 100.000 osnovaca, roditelja i nastavnika, a uloženo je oko 500.000 evra. Sa našim partnerima – Ministarstvom omladine i sporta, Savezom za školski sport Srbije i nastavnicima iz osnovnih škola širom Srbije, radimo na tome da ove brojke budu još veće, a nove generacije zdravije“, rekla je Milica Milanović, menadžer korporativnih poslova.\nU Srbiji, Nestlé zapošljava više od 500 ljudi, među kojima 46% čine „milenijalci“, odnosno osobe rođene između 1981. i 1996. godine, dok na svetskom nivou 43% rukovodećih pozicija zauzimaju žene. Nestlé će nastaviti da pruža poslovne prilike i edukaciju za mlade ljude u okviru svog Nestlé Needs YOUth programa, koji na globalnom nivou planira da pomogne 10 miliona mladih ljudi i obezbedi im zaposlenje.\nTokom vanrednog stanja u Srbiji prošle godine, Nestlé je donirao medicinsku opremu i svoje proizvode u vrednosti većoj od 11 miliona dinara, bolnicama i najugroženijim grupama. Za svoje delovanje, kompanija je ove godine nagrađena na Forumu za odgovorno poslovanje, gde je prepoznata kao jedan od najznačajnijih donatora hrane u Srbiji.\nPoruka kompanije Nestlé, koja u Srbiji posluje već 16 godina, jeste da je ovde da investira, da pruži podršku, da čuje, da opravda poverenje, i da ostane.\nBiznis vesti 9 decembar 2021\nSadnjom srpske autohtone vrste četinara, emisija ugljen-dioksida biće smanjena za do 5,5 tona godišnje. Zaposleni kompanije Nestlé Srbija posadili su 225 stabala Pančićeve omorike duž...\nProjekat za preradu otpadnih voda – ponos srpske Nestlé fabrike Postrojenje za prečišćavanje otpadnih voda kompanije Nestlé, u okviru fabrike u Surčinu, jedan je od...\nBiznis vesti 23 novembar 2021\nKompanija Nestlé Srbija dobila je još jedno u nizu priznanja za svoj filantropski angažman, koje je dodeljeno u okviru konferencije CSR Forum, za doniranje...\nMarjana Davidović, generalna direktorka Nestlé za južni Adrijatik region


Logo naše televizije "bode" oči - Soskanal\n» Logo naše televizije "bode" oči\nObjavio Branislav Popović 13/10/2016 - 23:57\nFudbalski klub Rad oglasio se saopštenjem nakon teksta na sajtu Sport kluba i N1 o ne tako lepom iskustvu novinara i kamermana na stadionu na Banjici.\nSaopstenje prenosimo u celosti:\n“Na programu N1 objavljena je netačna informacija da je direktor FK Rad Uroš Tošić novinarima i snimateljima Sport Kluba zabranio da uzmu izjavu od pomoćnog trenera Slađana Nikolića.\nIako nam je poznato da se Sport klub ne bavi domaćim sportom, pozitivno smo odgovorili na njihov zahtev da uzmu intervju od našeg trenera.\nU zakazano vreme na stadionu Rada pojavila se ekipa ovog inostranog kanala, koji program reemituje u Srbiji, ali njihov uslov za snimanje razgovora sa trenerom Nikolićem bio je da se simanje ne obavi ispred panoa za konferencije, gde se obično obavljaju snimanja i gde se pored ostalih sponzora nalazi logo SOS kanala.\nTačno je da je direktor kluba gospodin Uroš Tošić odbio zahtev snimatelja Sport kluba sa obrazloženjem da Rad nije zainteresovan za snimanje razgovora ako je uslov da se snimanje ne vrši ispred panoa gde se nalazi i logo SOS kanala sa kojim Rad ima dugogodišnju saradnju i koji je u prethodne dve decenije bio najveći promotor srpskog fudbala.\nOvim putem želimo da napomenemo da FK Rad ima odličnu saradnju sa medijima, kako štampanim tako i elektronskim i da smo uvek sa velikim zadovoljstvom izlazili u susret svim idejama i emisijama koje promovišu srpski fudbal, imajući u vidu činjenicu da većina medija daje primat inostranim takmičenjima i klubovima u odnosu na srpske.“\nVideo of u942buuH7oQ


Politika privatnosti - HRONO ISHRANA\nVaša privatnost nam je prioritet i posvećeni smo čuvanju vaše privatnosti. Politika privatnosti Vam stavlja do znanja kako se Vaši lični podaci obrađuju i koriste. Mi ćemo preduzimati korake o korišćenju Vaših ličnih podataka samo na način koji je u skladu sa našom politikom privatnosti. Ova politika privatnosti se odnosi samo na web sajt, informacije i obaveštenja koje poseduje i pokreće https://hronoishrana.net/ (u daljem tekstu: Sajt).\nSvaki računar koji je direktno priključen na Internet dobija ime domena i niz brojeva, koji se stručno nazivaju adresa Internet protokola računara (u daljem tekstu: IP adresa). Kada posetilac pristupi Sajtu, naši web serveri bez naše kontrole automatski prepoznaju ime domena i IP adresu tog posetioca. Ime domena i IP adresa ni na koji način ne mogu otkriti niti jednu ličnu informaciju o Vama izuzev IP adrese sa koje ste pristupili sajtu. Ove informacije se mogu koristiti isključivo za prikupljane podataka o ukupnom broju posetilaca, i da istražimo zloupotrebu Sajta, njegove korisnike ili radi saradnje sa organima zakona i reda. Ne prikupljamo i ne vrednujemo ove podatke za određene pojedince. Naši serveri ne beleže automatski e-mail adrese posetilaca.\nKolačić je deo podataka koji se šalju na Vaš browser, odnosno pretraživač sa web servera i skladišti se na hard disk Vašeg računara. Kolačić ne može pročitati podatke sa hard diska Vašeg računara ili pročitati druge kolačiće koji su stigli sa drugih web sajtova. Kolačići ne štete Vašem sistemu. Mi koristimo kolačiće samo da bi utvrdili koje delove Sajta koristite, tako da su vam ove stranice budu lakše dostupne prilikom Vaše sledeće posete. Možete izabrati da li da prihvatite kolačiće podešavanjem Vašeg Internet pretraživača. Možete u podešavanjima Vašeg pretraživača da odbijete sve kolačiće, ili da Vam se prikaže kada Vam neko šalje kolačiće. Ako izaberete da ne prihvatite kolačiće, Vaš ugođaj na našem i drugim sajtovima može biti umanjen i pojedine opcije neće raditi kako treba.\nMi podržavamo poslovnu politiku bez SPAM-a, a to podrazumeva da ne ustupamo, prodajemo, ili na bilo koji drugi način iznajmljujemo Vašu e-mail adresu trećim licima bez Vašeg ličnog pristanka ili prema odredbama ove Politike privatnosti.\nDirektno sa našeg sajta, možete da posetite druge sajtove klikćući na linkove koji vode na spoljne stranice. Mi uvek nastojimo da obezbedimo kvalitetne veze sa korisnih sajtova, ali ipak nemamo nikakvu kontrolu nad sadržajem i prirodom ovih web stranica. Linkovi ka drugim sajtovima ne podrazumevaju preporuku za sadržaj koji se nalaze na ovim stranicama. Vlasnici drugih sajtova mogu promeniti sadržaj bez obaveštenja i mogu se prikazati pre nego što imaju priliku da uklone link koji može da bude “loš”.\nMolimo Vas da takođe budete svesni da, kada napustite naš sajt, ostali sajtovi mogu imati različite politike privatnosti i uslove koji su izvan naše kontrole. Molimo Vas da proverite politiku privatnosti tih sajtova, kao i njihove uslove korišćenja pre stupanja u bilo kom poslu ili otpremanje bilo kakvu informaciju.\nZnajte da, kada god svojom voljom izložite Vaše lične podatke preko Interneta, oni mogu biti sakupljeni i korišćeni od strane drugih osoba. Vi ste lično odgovorni za održavanje tajnosti Vaših ličnih informacija, i budite odgovorni i oprezni sa njihovim korišćenjem na Internetu.\nSajt hronoishrana.net koristi oglašivačke kuće da bi dostavljao oglase posetiocima. Ove oglašivačke kuće mogu sakupljati informacije (ali ne vaša imena, adrese, email adrese, ili telefonske brojeve) o vašim posetama ovom ili drugim sajtovima da bi obezbedile reklame o predmetima i uslugama koji bi mogli da vas interesuju. Ako želite da saznate više informacija o ovome i ako ne želite da se vaši podaci koriste ovako posetite sledeću stranicu Google’s Advertising and Privacy stranicu.\nGoogle koristi Doubleclick DART cookie da bi dostavljao reklame putem svoje mreže. Više informacija o tome možete saznati na Doubleclick. Ako želite da saznate kako da izuzmete sebe iz ovog sistema posetite Google’s Privacy Center\nKorišćenjem sajta https://hronoishrana.net, pristajete na prikupljanje i upotrebu informacija od strane https://hronoishrana.net kao što je izneto u Politici privatnosti i Uslovima korišćenja. Ako izmenimo polisu privatnosti u bilo kom trenutku, unećemo ih u ovaj dokument tako da ste uvek svesni o informacijama koje prikupljamo, kako ih koristimo, i pod kojim okolnostima ih otkrivamo. Ukoliko se ne slažete sa ovim uslovima, molimo Vas da napustite sajt.


„Ukrajina neće dozvoliti Rusiji da radi šta želi“\nIzvor: Vostok.rs, 06.Mar.2021, 11:39\nŠef ukrajinske delegacije u trilateralnoj kontakt-grupi za Donbas Leonid Kravčuk zapretio je Rusiji „radikalnim koracima“ ukoliko ne prizna da učestvuje u sukobu u Donbasu. „Ukoliko Rusija i dalje bude insistirala na tome da nije strana u sukobu već samo posmatrač, i ukoliko bude tražila bilo kakve razloge da blokira naše pregovore onda se može reći da je situacija u ćorsokaku i da se to može promeniti samo radikalnim koracima. Naša delegacija sada razmišlja o mogućim predlozima“, rekao je Kravčuk za televiziju „Ukraina 24“. Prema njegovim rečima, Rusija „ne želi mir u Donbasu, već želi da situacija bude kao što je i danas“.\n„Tražićemo da se deluje ne na osnovu sporazuma koji već postoje, nego da se traže drugi sporazumi, odnosno treba preduzeti korake. Prvo, priznajemo da je situacija u ćorsokaku i da ta situacija treba da se promeni na osnovu novih. Naglašavam novih pristupa i dokumenata koje treba da oformimo i oslanjajući se na njih treba ići napred. To je veoma radikalan korak“, rekao je Kravčuk. Takođe je naglasio da „Ukrajina neće dozvoliti Rusiji da radi šta želi“. „Učinićemo sve da Rusiju postavimo u okvire međunarodnog prava i da ona ispunjava te norme“, rekao je Kravčuk.\nBivši predsednik Ukrajine Leonid Kravčuk i predstavnik Ukrajine u trilateralnoj grupi za Donbas neće moći da zastraši Rusiju izjavama o „radikalnim koracima“, te će se i dalje pružati podrška narodnim republikama Donbasa, rekao je za RIA Novosti Sergej Cekov, član Međunarodnog komiteta...


Politička stabilnost – preduslov ekonomskog razvoja (foto) | Zvornik Danas\nBANJALUKA – Savez nezavisnih socijaldemokrata /SNSD/ zalaže se za političku stabilnost Republike Srpske kao preduslova njenog ekonomskog i svakog drugog razvoja, poručeno je sa predizborne tribine SNSD-a u Bronzanom Majdanu kod Banjaluke.\nKandidat koalicije SNSD-DNS-SP za predsjednika Republike Srpske Milorad Dodik rekao je da bez stabilne i jake Srpske nema ni slobode za srpski narod na ovim prostorima.\n„Republika Srpska i Srbi 2006. godine nisu imali nijednog prijatelja ni na unutrašnjem ni na spoljnom planu. Te 2006. godine mi smo donijeli najvažniju odluku i rekli: `Stop prenošenju nadležnosti, a ono što ste nam uzeli jednog dana ćete morati da vratite`“, rekao je Dodik tokom skupa.\nOn je naveo da se danas može reći da Srpske nikada nije bolje stajala ni u ekonomskom ni u političkom planu. „U narednom peridu nastavljamo u tom pravcu“, rekao je Dodik\nOn je naglasio da u narednom periodu neće biti smanjenja plata za radnike s ciljem očuvanja stabilnosti institucija Srpske, dodajući da je interes građana važniji od svih međunarodnih institucija i njihovih zahtjeva.\nKandidat koalicije SNSD-DNS-SP za člana Predsjedništva BiH iz Republike Srpske Željka Cvijanović rekla je da SNSD u prethodnom periodu uradio ogroman posao na bolje u svim sredinama Srpske za razliku od svojih prethodnika, u čije vrijeme su, kada nije bilo svjetske ekonomske krize, plate i penzije bile najmanje, a Srpska najsiromašnija i najzaduženija u Evropi.\n„Mi smo u vrijeme krize, koja je i mnoge razvijenije države bacila na koljena, uspjeli ne samo da održimo redovnost svih isplata, ne smanjujući ih, nego smo uspjeli čak i da ih uvećamo“, rekla je Cvijanovićeva na predizbornoj tribini SNSD-a u Bronzanom Majdanu.\nOna je dodala da tek sa stabilnim i funkcionalnim institucijama, na čijem su čelu oni koji brane i zastupaju interese Srpske, narod može mirno da živi.\nNosilac liste SNSD-a za Narodnu skupštinu Republike Srpske iz Izborne jedinice tri Igor Radojičić rekao je da je SNSD u prethodnom periodu obezbijedio i političku stabilnost i niz ekonomskih projekata.\n„Samo naivni ne vide koliko je važna politička stabilnost, možda zato što se njen značaj najbolje vidi tek kad se ona izgubi. Na ovim prostorima gubili smo države, poslije toga smo se nalazili u haosu i ratu. Danas imamo Srspku čiju političku stabilnost treba da održimo, a to može samo da održi čvrsta snaga SNSD-a“, rekao je Radojičić.\nOn je dodao da političku stabilnost ne može da održi Savez za promjene koji čine nepoznat broj političkih subjekata koji su međusobno nesložni, čak i oko pojedinačnih kandidata.\nNosilac liste SNSD-a za Parlamentarnu skupštinu BiH iz Izborne jedinice jedan Nikola Špirić rekao je da SNSD partija koja misli na narod i koja čuva institucije Srpske i u Banjaluci i u Sarajevu.\n„Svaki glas za SNSD, za Milorada Dodik, za Igora Radojičića, za Željku Cvijanović jeste glas za dostojanstvo naroda Srpske i Srpsku“, rekao je Špirić.\nOn je dodao da srpski narod mora biti trpeljiv i strpljiv da bi imao državu i da „upravo SNSD poručuje – sve manje entitet, sve više država“.\nOznake: ekonomski razvojizbori 2014milorad dodikpoliticka stabilnost


Manifestacije | U Beču počeo 18. Life Ball (Austrija)\nU Beču počeo 18. Life Ball (Austrija)\nNa trgu ispred bečke Gradske većnice održan je 18. Life Ball, najveća evopska humanitarna priredba čiji je prihod namenjen borbi protiv AIDS-a.\nSama svečanost otvaranja prekinuta je zbog kiše i nevremena ali program ipak nastavljen.\nPriredba je otvorena u prisustvu mnogobrojnih austrijskih i inostranih zvaničnika iz političkog, javnog i kulturnog života, kao i brojnih međunarodnih zvaničnika, među kojima i predsednice austrijskog parlamenta Barbara Prammer, bivšeg američkog predsednika Billa Clintona i drugih.\n"Grad Beč podržava ovu manifestaciju koja predstavlja jedinstveni bal solidarnosti i tolerancije, a protiv je izolacije i bilo kakvih oblika netrpeljivosti",- istakao je na otvaranju, na pozornici ispred Gradske većnice, u prisustvu preko 40.000 posetilaca, Bečki gradonačelnik Michael Haeupl.\n"Ova manifestacija je jedinstvena i ne smemo zaboraviti da smo ovde da bi pomogli zaraženim od HIV-a i AIDS-a"- izjavila je američka glumica Whoopi Goldberg.\n"Life Ball je priredba tolerancije i dobar znak u borbi protiv AIDS-a"- rekao je Gery Keszler, glavni organizator ove manifestacije. On je naglasio da je oko 33 milijuna ljudi zaraženo HIV-om, a svakoga minuta jedno dete umre od AIDS-a, tako da je naš zadatak pružiti pomoć u suzbijanju ove opake bolesti.\nPrihod sa ovog skupa u Beču, koji se održava još od 1992. godine, iznosi više od milion eura, a organizatori se nadaju da će ove godine biti još veći kako bi se tim novcem finansiralo što više nacionalnih i međunarodnih projekata u borbi protiv AIDS-a.\nLife Ball je održan uoči velike međunarodne konferencije o AIDS-u koja je, prema proceni organizatora okupila oko 25.000 učesnika i to: predstavnike vlada, međunarodnih organizacija, nevladinih organizacija, predstavnike privatnih i javnih zdravstvenih ustanova i mnoge druge.


Stabilokratija „kaput“ – šta se može promeniti u politici Nemačke prema Srbiji\nSvet Autor:Aleksandra Godfroa08. dec. 202119:247 komentara\nSa politikom stabilokratije umesto demokratije je završeno, poručio je Josip Juratović, poslanik SPD-a, stranke na čelu nove nemačke koalicione vlade. I nemački Zeleni insistiraće na razvoju demokratije i funkcionisanju institucija. Predstavnici i jednih i drugih tvrde da neće podržati projekte koji ugrožavaju životnu sredinu u Srbiji.\nGosti N1: Interesuje li Nemačku litijum i da li će nam Zeleni dati crveno svetlo\n07. dec. 2021 25\n05. dec. 2021 63\nPoslednji aplauz poslanika Bundestaga za Angelu Merkel. Od danas na čelu Nemačke biće koalicija Socijaldemokrata, liberala i Zelenih. I nova nemačka vlada obećava da će pomoći ulazak zemalja Zapadnog Balkana u EU, međutim era blagonakolonsti Merkel ka vlastima u Srbiji je završena, poručuje poslanik Bundestaga.\n„Ja mislim da nije gledala kroz prste nego je vodila poltiku stabilokratije, koja nije koristila Zapadnom Balkanu, nego vladajućim strukturama na Zapadnom Balkanu. Tu je razlika. Nama nije cilj da služimo vladajućim strukturama nego da se stvarno izgradi demokratija“, kaže Juratović.\nDa Nemačka i dalje podržava članstvo Srbije u EU i reforme koje su za to potrebne fiksirano je i u koalicionom sporazumu.\n„Prva pristupna poglavlja moraju biti otvorena za Albaniju i Severnu Makedoniju, mora se doneti odluka o viznoj liberalizaciji za Kosovo i moraju se nastaviti pregovori sa Srbijom i Crnom Gorom. Podržavamo dijalog o normalizaciji između Kosova i Srbije pod mentorstvom EU i napore da se dođe do trajnog mira u Bosni i Hercegovini, izgrađenog na očuvanju teritorijalnog integriteta i na prevazilaženju etničkih podela“, navodi se u tom dokumentu.\n“Mislim da ova nova vlada bolje vidi destabilišuće akcije koje preduzima režim Aleksandar Vučića i Srbije i da Srbija zapravo destabiliše i blokira države u regionu, četiri od šest barem, uključujći i samu sebe, i to će se promeniti. I zato što je SNS deo saveza Evropskih narodnih partija, kao i CDU, a CDU više nije u vladi“, kaže Sajmon Ilse, direktor Fondacije Hajnrih Bel.\nZelena agenda nove nemačke vlade podrazumeva ubrzavanje prelaska na obnovljive izvore energije, smanjenje emisije štetnih gasova. Za zelenu agendu potreban je litijum. Naši sagovornici kažu da ne podržavaju eksploataciju nauštrb životne sredine.\n“Srbija ima dobre ekološke zakone i usvaja sve više i više evropskih zakona… Ali ljudi ne veruju da će se oni poštovati. A ako se ne poštuju ovi zakoni, nemački Zeleni u novoj vladi ne mogu da podržati nastavak tog projekta“, kaže Ilse.\n„Ekološki lanac ne može stati na granici Zapadnog Balkana i nama je potpuno jasno da će se sva ekološka šteta koja če se naneti Srbiji – biti nanesena i EU“, kaže poslanik SPD Josip Juratović.\nNova nemačka vlada namerava da se lati posla i u Nemačkoj i na globalnoj sceni koliko sutra. Takvim tempom, brzo će postati jasno da li će reči postati i dela.\nAleksandar VučićAngela MerkelJosip JuratovićNemačkaOlaf ŠolcSrbija


🚗 Sarnia najam automobila od 4142 RSD / 53 CAD nedeljno\nNajam Automobila Sarnia\nSarnia Najam Automobila\nIzaberite lokaciju / Unesite prvo slovo Sarnia Aerodrom Alamo [YZR]\nJeftini Auto Iznajmljivanje Sarnia\nNajbolji način da se otkrije Sarnia je za iznajmljivanje automobila. Iznajmljivanje automobila je jednostavan i pristupačan način transporta. Uz vašu rent a car možete istražiti predivnom ambijentu Sarnia. Rentalcargroup.com radi sa brojnim Rent a car kompanija u Sarnia.\nKorisne informacije Sarnia\nRent a car kompanija u Sarnia\nPogledajte ispod zadnjih 5 pregleda kupaca. Naši klijenti ocijenio Sarnia Najam vozila sa prosekom od 0.00 na osnovu 0 ocene.


Homeopatija Lena - Trauma i homeopatija\nTrauma i homeopatija\nEmocionalne traume mogu da nam se odraze na život i izazovu bolest, ogrančavaju nam slobodu izražavanja time što potiskuju i poriču naša osećanja straha, besa, tuge gubitka. One čine osnovu onoga što nazivamo bolest, a razrešavanjem tih osećanja možemo bolest izlečiti.\nKonvencionalna lekarska praksa obično je usmerena na lečenje fizičkih posledica traume, a ne obraća pažnju na uzroke tih posledica jer se veruje da je svaka bolest fizičke prirode. Dijagnozu postavljaju na osnovu fizičkih znakova, a zatim se ti isti znakovi negiraju lekovima i omogućava se rast unutrašnjoj traumi koja može da dobije ogromne dimenzije. Homeopatski lekovi „oponašaju“ unutrašnje traume.Oni podsećaju telo da se od njih“ odlepi“ i da ih „razgradi“ kako bi mogle prirodno da nestanu.Oslobađanjem unutrašnje traume,njene spoljašnje posledice,odnosno bolest, iščezavaju. Prirodno su izlečene unutrašnjom isceliteljskom ineligencijom-imunološkim sistemom.\nNajčešće korišćeni homeopatski lekovi koji se koriste za emocionalne traume su NAT MUR, čije je glavno osećanje da će biti ostavljena ili izdata ili razočarana osobom koju voli. Ima strah od emocionalnog povređivanja ili razočaranja.\nIGNATIA - najčešće ženski lek. Koristimo ga kada je neizmerna tuga zaglavljena ili kada traje nenormalno dugo ili stvara simptome bolesti.\nPHOSPHORIC ACID - lek za žalost, kada je pacijent preplavljen ovim osećajem zbog pretrpljenog gubitka i nije u stanju da se nosi sa tim.\nUklonite prepreke koje vas sprečavaju da uživate u životu koji zaista želite da živite.


Android revija » Vip uveo sisteme za podrsku korisnicima najnovije generacije Vip uveo sisteme za podrsku korisnicima najnovije generacije – Android revija\nVip je uveo sistem za podršku korisnicima najnovije generacije koji omogućava bolje upravljanje njihovim zahtevima i upitima (CRM). Najsavremenije IT rešenje efikasnije povezuje podatke na nivou cele kompanije, od korisničkog servisa do sektora prodaje i marketinga, u cilju boljeg razumevanja potreba svakog pojedinačnog korisnika, predlaganja najboljeg rešenja za njegovu mobilnu komunikaciju i pružanja kvalitetnijeg korisničkog iskustva. Dodatno, novi CRM sistem omogućavaju Vipu da brže reaguje na zahteve dinamičnog tržišta telekomunikacija i efikasnije menja ili uvodi konkurentne tarife i promocije.\nNovi CRM sistem na efikasniji način obrađuju upite upućene pozivom prema korisničkom servisu ili dolaskom u Vip centar i upravljaju neophodnim pozadinskim procesima kako bi se garantovao konzistentan i brz odgovor na svim dodirnim tačkama kompanije sa korisnicima.\nZahvaljujući novom CRM sistemu agenti Vip korisničkog servisa i kolege na prodajnim mestima sada imaju objedinjeni uvid u celokupnu interakciju korisnika sa kompanijom, što skraćuje vreme obrade i rešavanja prispelih zahteva. Primera radi, vreme aktivacije postpejd korisničkog ugovora višestruko umanjeno. Takođe, dubljim uvidom u korisnikovu istoriju, lakše se prepoznaju različite potrebe pojedinačnog korisnika što omogućava veću personalizaciju prilikom preporuke paketa i tarifa.\nNovo Vipovo CRM rešenje u Srbiji implementirano je u saradnji sa kompanijom HP. Slične CRM transformacije nedavno su uspešno završene i na drugim tržištima Telekom Austrija Grupe, hrvatskom Vipnetu i Vip operateru u Makedoniji.\nVip uveo sisteme za podrsku korisnicima najnovije generacije was last modified: March 21st, 2014 by Goran Aničić\nGedžeti iz Vip ponude kao idealan novogodišnji...


Postavlja se novi semafor kod Suda, preusmeren saobraćaj\nPočetak/Servisne informacije/Postavlja se novi semafor kod Suda, preusmeren saobraćaj\nNiške Vesti 2. aprila 2020.\nDanas od 08,00 do 12,00 u Ulici Vožda Karađorđa, kod Suda, biće postavljen novi semafor. Zbog radova saobraćaj će se odvijati dvosmerno u jednoj traci, u smeru ka Crvenom Pevcu.\nTakođe, zbog povezivanja kablova za semafori u tom periodu neće raditi.\nPodsetimo, pre mesec dana u toku noći autobus je udario u stub i oborio čitavu konstrukciju koja je pala na sanitetsko vozilo koje se tu nalazilo. U nezgodi niko nije povređen, a na raskrsnici kod Suda postavljeni su privremeni semafori.\nAutobusom pokosio semafor kod Suda\nAutobus udario u semafor Novi semafor Semafor kod Suda\nNa raskrsnici kod Suda privremeni semafori


Veliki porast stanogradnje u Bačkoj Palanci\nNaslovna Društvo Privreda Veliki porast stanogradnje u Bačkoj Palanci\nBAČKA PALANKA: Trend gradnje stambenih višespratnica nije zaobišao ni Bačku Palanku, pa je trenutno teško pronaći ulicu u širem centru grada u kojoj se ne gradi bar jedna zgrada.\nStoga se mnogi Palančani neretko pitaju ko će živeti u tim stanovima i zgradama. Sudeći po pričama i investitora, ali i budućih stanara, kvadrati „planu“ i pre nego što objekat bude u potpunosti završen, tako da je izvesno da ima dovoljno onih koji su se opredelili da njihov dom bude upravo unutar neke višespratnice, a ne porodična kuća.\nRazloge za ogromnu potražnju stanova u ovoj varoši valja tražiti za početak u migraciji stanovnika iz okolnih, manjih naselja ka Bačkoj Palanci. Opština broji 14 naseljenih mesta u kojima živi 55.528 stanovnika, prema popisu iz 2011. godine. Uglavnom su oni koji se sele mlađi ljudi, koji u varoši često lakše pronalaze posao, ali i smatraju da veće mesto nudi više pogodnosti, poput različitih vannastavnih aktivnosti za decu, igraonica, sportskih klubova, ali i drugih stvari, kao što su veći broj prodavnica, kulturnih i društvenih dešavanja.\nU grupu onih koji se odlučuju da kupe stan i u njemu stvaraju novi dom, spadaju i novopečeni bračni parovi. Iako je nekada bio običaj da i po nekoliko generacija žive pod istim krovom, danas se situacija promenila, pa se umesto one „kad čeljad nije besna, ni kuća nije tesna“, više primenjuje fraza „moja kućica, moja slobodica“.\nIako je rasprostranjeno mišljenje da se prvo prodaju manji jednosobni stanovi i garsonjere, statistika pokazuju malo drugačiju sliku. Naime, podaci Republičkog zavoda za statistiku navode da je prosečna površina prodatih stanova novogradnje u Bačkoj Palanci tokom 2020. godine bila 63 metra kvadratna, dok je prosečna cena prodatih stanova novogradnje iznosila 90.607 dinara.\nMože se zaključiti da se s godinama grade i prodaju sve veći stanovi, jer je tokom 2019. godine prosečna površina stanova novogradnje bila 59 metara kvadratnih, a prosečna cena 84.096 dinara. Sam izbor površine stana zavisi kako od potreba budućih stanara, tako i od mogućnosti. Ipak, različiti zajmovi koje nude banke omogućuju mnogima da dođu do svoje nekretnine. Kako često govore novi vlasnici, bolje im je da plaćaju ratu kredita za stan svaki mesec, umesto da sličan iznos mesečno izdvajaju za stanarinu za najam tuđeg stana.\nJoš jedna grupa onih koji se rado opredele da svoj dom pronađu u stanu umesto u kući jesu i stariji sugrađani. Naime, dosta je primera onih koji, kada zađu u pozne godine i kada deca napuste porodični dom, shvate da je nekada udobna porodična kuća, sada postala prevelika za jedno ili dvoje ljudi. Isto tako, velika kuća, dvorište i okućnica zahtevaju da se redovno održavaju, a to iziskuje i finansijske i fizičke napore. Zato mnogi menjaju porodičnu kuću za manji stan, u kome se penzionerski dani mogu provoditi udobnije i lakše, a mesta ima sasvim dovoljno da se cela porodica okupi na nedeljnom ručku.\nKretanje stanovnika ne ide samo iz manjih mesta u Palanku, već je lane zabeležena veća prodaja kuća u odnosu na prethodnu 2019. godinu. Po izveštaju o stanju na tržištu nepokretnosti Republičkog geodetskog zavoda, na području opštine su tokom 2019. prodate 124 kuće, dok su prošle godine prodate 152. Najjeftinija kuća prodata je za samo 1.000 evra, dok je najskuplja u 2019. bila 138.000 evra, a u 2020. godini 120.000 hiljada evra.\nU grupu onih koji život žele da provedu u prostranoj kući, neretko spadaju porodice sa decom. Bilo da je kuća u varoši ili u na selu, iskustva ovih ljudi govore da su za njih i njihovu decu prednosti kuće, poput sopstvenog vrta, voćnjaka ili slobode da imaju ljubimce, zaista neprocenljive. Treba spomenuti i primere mladih i školovanih sugrađanima koji se, nakon studija i usvršavanja, vraćaju u svoje mesto i porodičnu kuću i nastavljaju tradiciju bavljenja poljoprivrednom. Bilo kao stalni posao, ili kao hobi, mnogi vide radost i užitak u stvaranju sopstvenih proizvoda, na primer, hrane za svoju porodicu. Kako neretko govore, život na selu je lagodniji i lepši, a Bačka Palanka i Novi Sad su udaljeni samo sat vremena vožnje automobilom.\nPogledaj: Bačka dočekuje Partizan\nOdržana manifestacija „Jedno je škembe“\nZapaženi rezultati učenika TŠ „9. maj“ iz Bačke Palanke (VIDEO)\nprodaja stanova Bačka Palanka\nPrethodni tekstUticaj pandemije na mentalno zdravlje dece\nSledeći tekstSalata bolja od ruske


Ponovljen poziv za organizacije članice NAPOR za učešće programu obuke za unapređenje kvaliteta programa omladinskog rada\nsreda, 22 februar 2017 11:17\nU okviru projekta "Bez muke nema nauke, bez NAPORnih koraka kvalitetu pomaka! - dopunjeno izdanje" koji NAPOR sprovodi uz podršku Ministarstva omladine i sporta Republike Srbije, raspisan je poziv za petnaest (15) učesnika/ca obuke za unapređenje kvaliteta programa omladinskog rada u polju podsticanja preispitivanja stavova i vrednosti mladih (podstandard 4.2 Priručnika o osiguranju kvaliteta programa omladinskog rada).\nKroz obuku NAPOR nastoji da osigura transfer dobre prakse, pruži podršku predstavnicima/cama organizacija članica u implementaciji akcionih planova organizacija, ali i profesionalnom razvoju kompetencija omladinskih radnika/ca.\nObuku će na praktičan i primenjiv način sprovesti Jelena Barna (Omladina JAZAS Novi Sad) i Ana Pecarski (Udruženje „Narodni parlament“ Leskovac), praktičari/ke iz organizacija članica kod kojih je u procesu akreditacije navedeni podstandard procenjen na visokom nivou.\nViše informacija o programu, traženom profilu učesnika/ca, obavezama učesnika, vremenskom okviru kao i o načinu prijavljivanja možete pronaći u tekstu konkursa, a obrazac za prijavu se nalazi ovde.\nZainteresovani predstavnici/e organizacija mogu se prijaviti slanjem potpisanog, overenog i skeniranog prijavnog formulara na mejl adresu Ova adresa el. pošte zaštićena je od spam napada, treba omogućiti JavaSkript da biste je videli sa naznakom „Prijava za obuku za unapređenje kvaliteta programa omladinskog rada“ najkasnije do 28. februara 2017. do 17.00 časova.\nNepotpune i zakasnele aplikacije se neće uzeti u razmatranje. NAPOR sekretarijat će obavestiti odabrane kandidate najkasnije do 02. marta 2017. o svojoj odluci.\nZa sve dodatne informacije možete se obratiti Nemanji Obradoviću na Ova adresa el. pošte zaštićena je od spam napada, treba omogućiti JavaSkript da biste je videli , ili na 069/199-23-16.\nutorak, 28 februar 2017 15:01\nNakon što su KOMS i NAPOR poslali dopis Ministarstvu omladine i sporta u vezi sa Javnim konkursima za programe i projekte od javnog interesa u oblastima omladinskog sektora objavljenih 11. februara 2017. godine i pritom iskazali želju za sastankom sa ministrom Vanjom Udovičićem, Ministar je potvrdno odgovorio na zahtev i u kratkom roku održao sastanak sa predstavnicima ova dva saveza 22. februara.\nIspred Krovne organizacije mladih Srbije sastanku su prisustvovale Jelena Milanović i Nina Živanović, ispred Nacionalne asocijacije praktičara/ki omladinskog rada Jelena Stojanović i Srđan Vlaškalić, a ispred Ministarstva ministar Vanja Udovičić, pomoćnica ministra Snežana Klašnja i savetnica ministra Ivana Dukić.\nU uvodnom obraćanju Ministar je istakao da su njegova vrata uvek otvorena, ali da do sada nijedna od asocijacija nije inicirala sastanke, sa čim su se obe asocijacije složile i obavezale da ubuduće iniciraju redovne susrete. Teme sastanka bile su razmatranje uslova novog konkursa i mogućnosti unapređenja istog. Ukazano je na pooštrenje kriterijuma za realizaciju aktivnosti i na poteškoće koje to donosi u praksi. Dobijena je informacija da je Ministarstvo omladine i sporta konkursnu dokumentaciju, odnosno Smernice za podnosioce predloga programa i projekata pripremilo u skladu sa propisima Ministarstva finansija koji određuju dozvoljene vrste troškova, kao i način trošenja, a koje su važeće za sve korisnike budžetskih sredstava. Takođe, naglašena je važnost organizovanja konsultativnih procesa i uključivanja sektora kao partnera kada se radi o pitanjima od važnosti za omladinsku politiku. Izražena je spremnost Ministarstva da učestvuje u definisanju zajedničke strategije o podsticajnom delovanju na civilni omladinski sektor i očekuje se da asocijacije dostave predlog koji će se dalje razmatrati.\nRazgovarano je i o smanjenju sredstava predviđenog za Ministarstvo omladine i sporta iz budžeta Republike Srbije za 2017., što je uticalo i na smanjenje sredstava koja su raspoređena kroz konkurs koji objavljuje ministarstvo. Ministar je ovom prilikom predstavio budući program zapošljavanja mladih koji je uobličen na sastanku koji se desio na ECOSOC-u u Njujorku sa ekspertom organizacije Ujedinjenih nacija UNIDO za oblast zapošljavanja i preduzetništvom mladih. Ministarstvo omladine i sporta, u saradnji i koordinaciji sa Ministarstvom poljoprivrede i Ministarstvom za državnu upravu i lokalnu samoupravu, opredilo je sredstva iz budžeta, za koje se očekuje da će biti utrostručena i rezultirati zapošljavanjem 4.000 mladih. Snežana Klašnja, pomoćnica Ministra, je obrazložila znatno smenjenje sredstva opredeljenih za resurs centre za sprovođenje programa Mladi su zakon, činjenicom da se ovim programom značajno finansira oblast volonterizma i aktivizma, te je ove godine značajan deo sredstava preusmeren na A konkurs, sa težnjom da se i za ostale oblasti definisane Nacionalnom strategijom za mlade ravnomerno opredele sredstva.\nSmatramo da je ovaj sastanak bio konstruktivan, sa jasno izraženom željom obe strane za nastavkom dijaloga i unapređenjem saradnje.\nPoziv organizacijama za učešće programu obuke za unapređenje kvaliteta programa omladinskog rada\nponedeljak, 06 februar 2017 11:10\nZainteresovani predstavnici/e organizacija mogu se prijaviti slanjem potpisanog, overenog i skeniranog prijavnog formulara na mejl adresu Ova adresa el. pošte zaštićena je od spam napada, treba omogućiti JavaSkript da biste je videli sa naznakom „Prijava za obuku za unapređenje kvaliteta programa omladinskog rada“ najkasnije do 16. februara 2017. do 17.00 časova.\nNepotpune i zakasnele aplikacije se neće uzeti u razmatranje. NAPOR sekretarijat će obavestiti odabrane kandidate najkasnije do 17. februara 2017. o svojoj odluci.\nZa sve dodatne informacije možete se obratiti Nemanji Obradoviću na Ova adresa el. pošte zaštićena je od spam napada, treba omogućiti JavaSkript da biste je videli , ili na 069/199-23-16


Hoće li S-400 zaštititi Iran - Sputnjik Srbija\n11:18 24 Januar 2021\nHoće li S-400 zaštititi Iran\n11:17 19.06.2019 (osveženo 11:54 19.06.2019) Preuzmite kraći link\nU slučaju potrebe, Iran će razgovarati sa Rusijom o kupovini S-400, rekao je Sputnjiku sekretar višeg saveta za nacionalnu bezbednost Irana Ali Šamhani.\n„Iran je uvek imao snažnu saradnju sa Rusijom u vojnoj sferi i u sferi bezbednosti. Ako prema ocenama vojnog sektora Irana bude potrebe za S-400, uradićemo isto što i sa S-300. Obavezno ćemo razgovarati i donositi rešenje zajedno sa ruskim prijateljima“, izjavio je Šamhani.\nOn ipak smatra da između Teherana i Vašingtona neće doći do rata, jer za to nema razloga.\nDirektor Centra za analizu svetske trgovine oružjem Igor Korotčenko smatra da ne postoje političke prepreke za isporuke ruskih sistema Iranu. Samo je pitanje da li Teheran može to sebi da priušti.\n„Kako je poznato, Iran je ranije kupio partiju ruskih protivvazdušnih raketnih sistema S-300. Zbog novih pretnji i pritiska Vašingtona na Teheran, kupovina S-400 bi bila apsolutno logičan korak. Očigledno je Iran shvatio da treba napraviti kompleksan sistem PVO na bazi ruskih tehnologija“, rekao je Korotčenko.\nSjedinjene Američke Države su optužile Iran za napad na brodove, ali nisu iznele nikakav dokaz u prilog toj tvrdnji. Američka vojska je objavila snimak koji pokazuje navodni napad Irana, na kom iranske snage uklanjaju neeksplodiranu minu sa jednog od tankera. Na snimku se ne vide ni natpisi ni zastave koji bi potvrdili navode američke vojske. Iran je demantovao sve navode o svojoj ulozi u incidentu.


HDZ BiH i stranke okupljene u HNS zajedno na izborima\nTanjug 9. maja 2022. 16:44\nMOSTAR – Predsednik HDZ BiH i HNS BiH Dragan Čović saopštio je danas da će njegova stranka i stranke okupljene u Hrvatskom narodnom saboru odlučile da zajednički izađu na predstojeće opšte izbore, koji su u BiH raspisani za 2. oktobar.\nCiK BiH je prošle sedmice raspisao opšte izbore u BiH iako Bošnjaci i Hrvati, i pored insistiranja međunarodne zajednice, nisu uspeli da se dogovore o izmeni Izbornog zakona, koji bi onemogućio da većinski narod manjem bira predstavnike u državnim institucijama, kao što je to bio slučaj sa članom Predsedništva BiH Željkom Komšićem na prošlim izborima.\nKomšić je na tim izborima izabran za hrvatskog člana Predsedništva BiH većinskim glasovima Bošnjaka.\n„Mi smo se danas dogovorili na HNS-u zajednički idemo na iduće izbore svesni ovih iskušenja svesni uloge Centralne izborne komisije, političke atmosfere koja se gradi jer mislimo da može biti veća šteta ako bi napravili jednu drugačiju kalkulaciju“, rekao je Čović novinarima, preneli su sarajevski mediji.\nČović je ranije izjavio da očekuje da bi u naredne dve sedmice moglo doći do još jednog kruga pregovora bošnjačkih i hrvatskih predstavnika o izbornoj reformi.


Vlada TK odgovorila Merhametu: Pomažemo vam i ako nam to nije zakonska obaveza!\nčetvrtak, 04 Februar 2016 14:33\nNarodnu kuhinju „Imaret“, kojom upravlja Humanitarna organizacija „Merhamet“ Vlada Tuzlanskog kantona pomaže konstantno već 20-tak godina - saopšteno je danas iz Vlade TK-a, koja je jučer bila izložena brojnim kritikama javnosti, ogorčenoj zbog najave zatvaranja Narodne kuhinje u Tuzli.\nSamo u 2015. godinu za finansiranje Narodne kuhinje Vlada je, iako to nije zakonska obaveza, u Budžetu planirala 315.000 KM. Odluka o dodjeli ovih sredstava donesena ja 17. decembra 2015. godine, a već 8. januara Vlada je Narodnoj kuhinji „Imaret“ uplatila 50.000 KM. Dodijeljena sredstva sigurno će, kao i svaki puta do sada, biti realizirana ali u skladu sa dinamikom ostvarivanja prihoda u Budžetu TK.\nNapominjemo da Vlada sve ove godine Kuhinju finansira kao dodatni vid socijalne pomoći, pored svih drugih socijalnih davanja i projekata koji se realiziraju kroz aktivnosti Ministarstva za rad, socijalnu politiku i povratak, te da finansiranje „Imareta“ za Vladu Tuzlanskog kantona nije zakonska obaveza. Za provedbu programa i projekata socijalne zaštite, koji su zakonske obaveze, svake godine kantonalna Vlada u budžetima planira više od 30 milion KM, čemu se svake godine dodaje oko 300.000 KM, koje zbog socijalne osjetljivosti, bez zakonske obaveze, Vlada izdvaja za potrebe Narodne kuhinje „Imaret“.\nU skladu sa svojom dosadašnjom praksom Merhamet je pomoć Narodne kuhinje „Imaret“ dijelio u samo 4 općine, na osnovu čega je indikativno da osoba u stanju socijalne potrebe ima samo u Tuzli, Kalesiji, Lukacu i Gračanici. S tim u vezi postavljamo pitanje, šta je sa ostalim općinama u Tuzlanskom kantonu?\nIstičeno da Vlada Tuzlanskog kantona i dalje planira podržavati rad kuhinje „Imaret“ i ovaj vid socijalne pomoći, ali poziva predstavnike HO „Merhamet“ da se u svom humanitarnom radu ne oslanjaju samo na jedan stalan izvor prihoda, te da pokušaju iznaći i druge izvore finansiranja - saopšteno je iz Odjeljenja za informisanje Vlade TK-a.


Razgovarali Vučić i Erdogan: Odnosi Srbije i Turske doprinose stabilnosti regiona – Borba\nPredsjednik Srbije Aleksandar Vučić razgovarao je večeras sa turskim kolegom Redžepom Tajipom Erdoganom o regionalnim i globalnim pitanjima. Vučić je, takođe, čestitao predsjedniku Turske 67. rođendan i poželio mu dobro zdravlje i uspjeh u radu.\nDvojica sagovornika su u telefonskom razgovoru razmijenila iskustva u borbi protiv virusa korona i ponovo istakla da je solidarnost među zemljama i narodima ključna za pobjedu nad pandemijom.\nOni su izrazili nadu da će se Srbija, Turska i čitav svijet izboriti sa aktuelnim teškoćama i vratiti se uobičajenim društvenim i ekonomskim tokovima.\nVučić je obavijestio Erdogana o toku vakcinacije stanovništva u Srbiji, kao i o tome da Srbija nastavlja da pomaže svojim susjedima u procesu imunizacije, a turski predsjednik je primijetio da Srbija i time pokazuje koliko su joj važni mir i saradnja na Zapadnom Balkanu.\nSagovornici su konstatovali da su bilateralni odnosi Srbije i Turske na najvišem nivou i da dvije zemlje time daju svoj doprinos stabilnosti cijelog regiona.\nRazmatrajući srpsko-tursku ekonomsku saradnju, konstatovali su da u ovom trenutku na srpskom tržištu posluje oko hiljadu turskih kompanija i izrazili nadu da će se taj broj uvećavati. Vučić je rekao da veoma uvažava lični doprinos predsjednika Erdogana dolasku investitora iz Turske u Srbiju.\nVučić i Erdogan su razgovarali i o konkretnim zajedničkim projektima, izdvojivši po značaju projekte u oblasti infrastrukture, kakav je i auto-put između Beograda i Sarajeva.\nDvojica državnika su izrazila nadu da će okolnosti uskoro dozvoliti da se sastanu i nastave svoj konstruktivni razgovor.\nMiholjski zbor: Nemile scene u Nikšiću poslednji trzaji bivšeg režima, nadležni da pronađu napadače na Trebješanina\nKole komentariše 3 mjeseca ago\nSrbija je za ovo kratko vrijeme postigla vjelike rezultate zahvaljujući prsjedniku Aleksandru Vučiću. Svi treba da se ugledamo na Srbiju i da idemo putem kakvim ide Srbija.\nMijo komentariše 3 mjeseca ago\nJačanje diplomatije sa Turskom je veliki korak koji je Srbija postigla i smatram daće im ova saradnja itekako dati dobrje rezultate kako po pitanju diplomatije tako i po pitanju privlačenja novih investitora.\nSrbija i Turska su lideri na Balkanu i tako se ponašaju..\nOvo je zaista jedna važan sastanak za ulaganje u našu državu. Turska i treba još više da ulaže u i investira u Srbiji zarad naroda koji živi u Srbiji. Hvala našem predsedniku na svemu što čini za našu državu i njene građane.\nKatarina komentariše 3 mjeseca ago\nOdnosi Srbije i Turske najbolji su u modernoj srpskoj istoriji, a u poslednjim godinama trgovinska razmena sa tom zemljom je povecana gotovo devet puta.\nJokica komentariše 3 mjeseca ago\nYahvaljujuci politici koju vodi nas predsednik, pomaze Srbiji da sa svima izgradi bilateralne odnose i omoguci da se u Srbiji sto vise ulaze\nNikada bolji i bliskiji odnosi sa Turskom, uzajamno postovanje dva mocna lidera Vucica i Erdogana, dovelo je do toga da Turska iz godine u godinu sve vise ulaze u srpsku privredu posebno na jugu Srbiju.\nJulija komentariše 3 mjeseca ago\nZahvaljujuci predsedniku Vucicu i njegovom trudu, bilateralna saradnja izmedju Srbije i Turske je svakim danom sve bolja u svim oblastima.\nBilateralni odnosi Srbije i Turske su na najvisem nivou u istori dve drzave. verujem da cemo u narednom periodu imati jos bolju i uspesniju saradnju


Slovenija odobrila proširenje nuklearne elektrane Krško | Nova Ekonomija\nSlovenačko ministarstvo infrastrukture izdalo je energetsku dozvolu kompaniji "Gen energija" za izgradnju drugog bloka nuklearne elektrane Krško, prenosi portal SEEbiz. Tačno mesto izgradnje međutim još nije poznato, jer projekat još nema građevinsku dozvolu.\nPrema rečima ministra za infrastrukturu u Vladi Slovenije Jerneja Vrtoveca to nije konačna odluka o pomenutoj investiciji, već prvi korak da se započnu poslovi.\n"Energetskom dozvolom otvaramo najširu moguću javnu raspravu, ne samo na stručnom nivou, već i među građanima", rekao je Vrtovec.\nDodaje da će se tokom javne rasprave pokazati da li se sve strane u tom poslu slažu i da li teže istim ciljevima, odnosno čistoj i sigurnoj energetskoj budućnosti Slovenije.\nTek nakon postizanja socijalnog konsenzusa uslijedit će daljnji postupci, poput smještaja u prostor, ishođenja građevinske dozvole, odabira dobavljača i same gradnje.\nVrtovec je rekao da će se tačno mesto proizvodnog pogona utvrditi tek nakon usvajanja državnog prostornog plana. Dodao je da će ukupni kapacitet budućeg postrojenja biti 1100 MW električne energije, dok će godišnja proizvodnja biti nešto ispod 9000 GWh. Planirani životni vek novog bloka nuklearke Krško biće 60 godina.\n"Projekat je previše važan da bi se prepuštao različitim interesima", naglasio je Vrtovec.\nOn je podsetio na aferu u vezi sa izgradnjom šestog bloka Termoelektrane Šoštanj, kada je utvrđeno da je bilo korupcije i dodao da je ta "škola" preskupa za ponavljanje.\n"Želimo da osiguramo transparentnost i pre svega, odgovornost za sve donesene odluke", rekao je slovenački ministar infrastrukture.\nStara nuklearka Krško trebalo bi da bude zatvorena 2023. godine, nakon 40 godina rada, ali je Slovenija najavila njenoo proširenje i izgradnju novog reaktora, što je zabrinulo susednu Italiju.\nManji incident u nuklearnoj elektrani Krško, koja se nalazi na samoj granici Slovenije i Hrvatske doveo je do njenog privremenog gašenja 2008. godine. Kako je tada prenela Slobodna Evropa, zbog tog icidenta nije bilo zagađenja životne sredine.


Promene U Srbiji Opterecuju Crnu Goru | Institute for War and Peace Reporting\nPromene U Srbiji Opterecuju Crnu Goru\nPosle svih izgubljenih bitaka u regionu, jugoslovenski predsednik Slobodan Milosevic konacno je krenuo na Crnu Goru, kaze crnogorski predsednik Milo Djukanovic.\nNa sastanku sa sekretarom Sjedinjenih drzava Madeleine Albright, britanskim ministrom spoljnih poslova, Robinom Cookom i nemackim ministrom za spoljne poslove, Joschkom Fisdherom u Berlinu proslog vikenda, crnogorski predsednik izrekao je ove reci, podsecajuci ih da je njegova zemlja u posebnoj opasnosti od "brutalne destrukcije" srpskog vodje.\n"Danas se Crna Gora suocava sa velikom opasnoscu od represije jer Milosevic procenjuje da opasnost po njegov rezim dolazi iz ove zemlje", Djukanovic je rekao Albright na bilateralnom sastanku grupe osam ministara spoljnih poslova u petak u Berlinu. "Nadam se ce se njegovi strahovi obistiniti. Uprkos otporu, mi koracamo putem demokratije."\nMedjutim Djukanovic, koji je cekao na red da se sastane sa Albright pored predstavnika srpske opozicije koja je takodje doputovala u Berlin da bi se sastala sa ministrima iz grupe osmorice, govori mnogo nevoljnije nego sto pokazuju njegove reci.\nOn se oseca sve vise umoran od teskih zadataka koje mu zadaju njegovi zapadni saveznici. Oni traze da se on angazuje na demokratizaciji Srbije i svrgavanju Milosevica i pomirenju posvadjanih srpskih vodja, Zorana Djindjica i Vuka Draskovica.\nI pored opasnosti da ce izazvati Milosevicev bes, bez zagarantovane podrske Zapada ukoliko se stvari ne budu odvijale kako treba, njegovi napori nisu doveli do zeljenih rezultata.\nDjukanovic je izgubio celo leto na organizaciji sastanaka izmedju srpske opozicije i zapadnih predstavnika na crnogorskom primorju. Na ovim polutajnim susretima spremala se taktika za svrgavanje jugoslovenskog vodje. Razgovori nisu uspeli da premoste razlike, opozicija nije uspela da se usaglasi po pitanju strategije i srpski rezim nije svrgnut.\nSuprotno, izgleda da je pola godine nakon obustavljanja zapadne vojne kampanje protiv Jugoslavije i gubitka Kosova, Milosevec jaci nego ikad i cini se da je spreman da se upusti u jos jednu bitku, ovog puta protiv Crne Gore i njenog predsednika.\nStoga je prilikom boravka u Berlinu, Djukanovic upozorio Albright i ostale da bi se i njegova sopstvena kuca mogla zapaliti vatrom potpaljenom iz Beograda. Diskretno je pokusao staviti Albright i Cook na znanje da nije bas upitno sada od njega traziti da se bavi demokratizacijom u Srbiji.\nU toku sedmice pre njegovog putovanja u Berlin srpska vlada je zveckala oruzjem, nasilno zauzevsi aerodrom glavnog grada Crne Gore.\nNakon najnovijeg incidenta na podgorickom aerodromu, general Spasoje Smiljanic, komandant Ratnog vazduhoplovstva, uputio je niz pretnji Podgorici protiv bilo kakvog pokusaja upotrebe malih paravojnih snaga ministarstva unutrasnjih poslova (MUP) u svrhe ponovnog zauzimanja aerodroma.\n"Snage Ratnog vazduhoplovstva i protivavionske odbrane i dalje su u pripravnosti", izjavio je Smiljanic novinarima pocetkom nedelje, "dok god su snage MUP-a Crne Gore u neposrednoj blizini aerodroma. Vojska ce odlucno stititi aerodrom, koji je pod njegom kontrolom, i upotrebice svoje jedinice i bojevo oruzje, ako zatreba".\nCrnogorski premijer Filip Vujanovic reagovao je na ove ostre reci otvorenim pismom koje je uputio nacelniku generalstaba VJ, Dragoljubu Ojdanicu. "Ne mogu da verujem da je neko mogao izdati naredjenje da vojnici pucaju na pripadnike MUP-a", pise Vujanovic.\nVujanovicevo pismo znaci i promenu stila premijera za kojeg se do sada smatralo da je umeren politicar sa pro-srpskim osecajima, koji poseduje preteranu sklonost ka odrzanju srpsko-crnogorske federacije i preteranoj popustljivosti prema generalima.\nVujanovic je nedavno kritikovan od Crnogoraca sklonim ka nezavisnoti jer je "pio kafu" sa Ojdanicem za vreme nedavne Djukanoviceve posete Sjedinjenim Drzavama. Ojdanic je jedan od cetvorice optuzenih za ratne zlocine na Kosovu pored Milosevica, culo se od Liberalnog saveza, najostrijeg kriticara Vujanovica.\nVujanovic je rekao u pismu Ojdanicu da crnogorske vlasti poseduju dokaze da je Sedmi bataljnon vojne policije trebalo da borbeno dejstvuje na aerodromu pocetkom novembra i izazove sukob. On je demantovao Smiljanica da su snage crnogorskog MUP-a stacionirane oko aerodroma. "To je dezinformacija", pise Vujanovic, "koju su podmetnuli vojni komandanti da bi nastavili da podizu tenziju".\nNa vanrednoj sednici Ustavnog suda Crne Gore do koje je doslo povodom istupa generala Ojdanica, upozoreno je da se po jugoslovenskom ustavu, vojskom moze komandovati jedino na osnovu odluke Vrhovnog saveta odbrane. Djukanovic je clan ovog saveta.\nOva upozorenja nisu narocito uzbudila vojni vrh. Milosevic je vec preuzeo direkntu komandu nad oruzanim snagama, sto je u suprotnosti sa Ustavom SRJ. Vrhovni savet odbrane nije se sastao za vreme NATO intervencije.\nOjdanic optuzuje NATO, a ne Jugoslovensku armiju za podizanje tenzija u Crnoj Gori. Usput je odrzao lekciju Crnogorcima o potrebi "zastite zemlje od spoljnih agresora".\nSve partije crnogorske vladajuce koalicije svesne su da Milosevic opasno steze obruc oko Crne Gore, ali su isto tako uverene da je rizik suprotstavljanja veliki. Posle sukoba na aerodromu i razmene pisama opcija je sve manje.\nMiloseviceva vojna sila nadmocnija je od snaga koje su na raspolaganju crnogorskim vlastima i policiji. Pored pripadnika VJ koji su vec stacionirani na tlu Crne Gore, tu su i savezne policijske jedinice i vise neregularnih paravojnih formacija, kao i brojne naoruzane politicke i nacionalisticke grupacije ukljucujuci i pristalice bivseg predsednika Crne Gore Momira Bulatovica.\nTacno je da Djukanovic ima mnogo vise politicke podrske u Crnoj Gori. Medjutim na Balkanu snaga uvek nadjaca volju naroda.


Danas sastanak sa turističkim agencijama\nMinistarstvo trgovine, turizma i saobraćaja Tuzlanskog kantona u suradnji sa Turističkom zajednicom Tuzlanskog kantona, će dana 12.07.2018.godine (četvrtak) sa početkom u 11 časova, u prostorijama Turističke zajednice Tuzlanskog kantona ul. Muftije ef. Kutra 1, organizirati sastanak sa licenciranim putničkim agencijama sa prostora Tuzlanskog kantona, te Vas pozivamo da pokušate prilagoditi svoje poslovne obaveze navedenom terminu i da svojim prisustvom i iskustvom doprinesete kvaliteti sastanka i ostvarivanju željenog cilja.\nPlanirani sastanak ima za cilj da se, u narednom periodu, pokušaju jasno definirati mogući turistički proizvodi, odnosno da se uobliči, u komercijalnom smislu, trenutna turistička ponuda Tuzlanskog kantona. Namjera nam je da tako definisanu turističku ponudu predstavimo na odgovarajućem promotivnom materijalu i da kao takva nađe svoje mjesto u ponudi kako domaćih, tako i inostranih putničkih agencija. Takođe nam je namjera da zajednički definiramo i naše nedostatke, čije bi otklanjanje u narednom periodu doprinijelo značajnijim efektima u turizmu na području Tuzlanskog kantona.\n5.Regionalna likovna kolonija „Slovenci u Tuzli 2018“\nSavez slovenačkih društava u BiH „Evropa zdaj“ i „Udruženje građana slovenačkog porijekla Tuzla, od ponedjeljka 20.08. do subote 25.08.2018.godine u Kući plamena mira organizovat će jubilarnu, 5....\nPotpisivanje ugovora za manifestacije kulture\nMinistarstvo za kulturu, sport i mlade Tuzlanskog kantona potpisat će danas, u petak 27.7.2018. godine u 12,00 sati u Plavoj Sali Bosanskog kulturnog centra ugovore sa korisnicima prema Kalendaru...\nPutničke agencije su najbolji promotori turizma\nPutničke agencije su najbolji promotori turizma i treba ih maksimalno uključiti u njegov razvoj na području Tuzlanskog kantona, istaknuto je jučer na sastanku održanom u Turističkoj zajednici tog...\nMinistarstvo trgovine, turizma i saobraćaja Tuzlanskog kantona u suradnji sa Turističkom zajednicom Tuzlanskog kantona, će dana 12.07.2018.godine (četvrtak) sa početkom u 11 časova, u prostorijama...\nDanas počinje sezona na "Panonici"\nDanas, u petak 1. juna 2018.g. zvanično počinje ljetna sezona rada kompleksa slanih Panonskih jezera u Tuzli. Završene su dugotrajne velike pripreme za otvaranje ovogodišnje ljetnje sezone na drugom i...\nRadni sastanak u Turističkoj zajednici TK\nU skladu sa potrebom rješavanja načina registracije građana Tuzlanskog kantona koji iznajmljuju sobe, stanove ili apartmane, a koje treba uvesti u legalne pravne okvire, Turistička zajednica...


EPSON 105 Photo crni ketridž - Idealno.rs\nPočetna / Računari i oprema / Kertridži i toneri / Ketridži / EPSON 105 Photo crni ketridž\nPonuda prodavnice iscom za proizvod EPSON 105 Photo crni ketridž. Ispravnost cene i podataka proveri na internet stranici prodavnice.\nEPSON ketridž T1591 photo-crni\nod 2.646,00 DIN\nod 1.628,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za EPSON 105 Photo crni ketridž i izberi najbolju. Ketridži iz kategorije Kertridži i toneri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda EPSON 105 Photo crni ketridž i vidi da li ti odgovara ili pogledaj druge proizvode brenda EPSON. Opis i tehnički podaci proizvoda EPSON 105 Photo crni ketridž se mogu razlikovati od onih u internet prodavnici u kojoj obavljaš kupovinu. EPSON 105 Photo crni ketridž je dostupan u prodavnici iscom po ceni, koja je navedena pored svakog prodavca u meniju "Prodavnice".\nGarantne uslove za EPSON 105 Photo crni ketridž proveri u prodavnici u kojoj nameravaš da obaviš kupovinu. Slika za EPSON 105 Photo crni ketridž je simbolična, zato se pre kupovine u prodavnici uveri da je proizvod isti.


Novi plan prodaje živiničkog Konjuha: Moguća podjela imovine vrijedne 47 miliona KM - Index.ba\nNovi plan prodaje živiničkog Konjuha: Moguća podjela imovine vrijedne 47 miliona KM\nStečajni upravnik Hajrudin Kunalić rekao je da je podnijet zahtjev nadležnoj službi za imovinsko-pravne poslove Općine Živinice, a urađeni su snimci s prijedlogom cijepanja zemljšta – Međutim, nailazimo na poteškoće. Nisu nas odbili rješenjem, nego su nas obavijetili da ne mogu zbog prostornog plana – kazao je Kunalić.\nKunalić smatra da će se fabrika tako lakše prodati. Kaže da je do sada bilo zainteresovanih kupaca, ali da su odustali zbog previsoke cijene. Na narednoj, četvrtoj prodaji, koja je zakazana za 19. mart cijena je za 10 posto manja od prvobitno procijenjene vrijednosti Konjuha, te sad iznosi nešto više od 47 miliona KM.\n– Cijena je sada niža od obaveza, one su oko 52 miliona KM – rekao je Kunalić, te dodao da se prodajom može povezati staž radnicima. Uvezivanjem staža, smatra Kunalić, mirnije bi se moglo pregovarati oko prodaje proizvodnog dijela Konjuha u kojem trenutno proizvodnju održava 30-tak radnika.\nMinimum rada drži u životu ovu fabriku sa tradicijom u proizvodnji namještaja koja traje skoro 100 godina, jer je i želja stečajnog upravnika da Konjuh nastavi proizvodnju kancelarijskog i trpezarijskog namještaja, piše ekapija.ba\nPrethodni članakVIDEO Novo razočarenje za bordo navijače: Sarajevo i Radnik remizirali na Koševu\nNaredni članakNajveća investicija u istoriji BiH ili nestanak Skenderije?


Junker ide kod Trampa\n"Brutalni ubica" Junker ide u Vašington na dvoboj sa Trampom\nSvet Autor:Beta25. jul. 201814:00 > 14:04\nEvropska unija uz velike sumnje i potajne nade očekuje odlazak predsednika Evropske komisije Žan-Kloda Junkera u Vašington gde će pokušati da, u bez sumnje krajnje oštrim pregovorima s američkim predsednikom Donaldom Trampom, premosti ne samo preteći trgovinski rat SAD i EU, već i da zaustavi dalji razdor u savezništvu Amerike i Evrope.\nEvropljani su sve zabrinutiji zbog činjenice da „Trampova Amerika“ pravi veliki zaokret od tradicionalnog strateškog savezništva sa Evropom i zatvara se u svoje granice.\nMnogi mediji i analitičari, štaviše, upozoravaju da sada Evropa razdirana krizama, a nespremna na potpunu nezavisnost u svetskim poslovima, a to posebno važi za Nemačku od kraja Drugog svetskog rata, „ostaje siroče“ jer se urušava američko političko, ekonomsko, a delom i vojno vođstvo celog Zapada.\nTramp je i partnere u NATO ostavio u nedoumici hoće li SAD ostati privržene sistemu odbrane „ako je jedna članica NATO napadnuta, svi je brane“, uz vidljivo nastojanje da „tajnim razgovorima“ utanači nove odnose s Rusijom oko bitnih svetskih problema, a povukao je Ameriku iz Pariskog sporazuma o klimi i sporazuma s Iranom o zabrani razvoja nuklearnog oružja.\nJunker, kome je Tramp ljutito rekao da je „brutalni ubica“, izjavio je da „nije preterani optimista“, a u Vašington nosi ponudu da se ozbiljna pretnja trgovinskim ratom premosti tako što će Vašington najpre povući uvedene dodatne carine na uvoz čelika i aluminijuma iz EU.\nI da se, pošto je Vašington zapretio dodatnim carinama na uvoz evropskih automobila, zamisao je Brisela da SAD, EU, Japan, Južna Koreja i možda još neki svetski veći proizvođači vozila sklope sporazum o potpunom ukidanju carina na te proizvode.\nJunker će predložiti i da SAD i EU ispregovaraju posebni trgovinski sporazum usredsređen na industrijske carine.\nNeki komentatori misle da će to biti pravi „dvoboj“, dok bivši američki ambasador pri NATO Ajvo Dalder napominje da se ne treba preterano nadati „jer pregovori s Trampom znače bezuslovnu predaju druge strane“.\nKomentatori podsećaju da je Tramp Junkeru rekao da je „brutalni ubica“ zbog tvrde odbrane stavova EU, dok je Evropsku uniju nazvao „neprijateljem“ Amerike s tvrdnjom da Evropa subvencijama i carinama zloupotrebljava slobodnu trgovinu i godinama ima ogroman suficit u trgovini sa SAD, a uz to Amerika podmiruje najveći deo NATO troškova za odbranu Evrope.\nZato je zaveo dodatne carine na uvoz čelika i aluminijuma iz EU, a naročito je oštro kritikovao Nemačku, rekavši da su „Nemci veoma loši“, iza čega stoji naročito Trampova ljutnja što Nemačka na američkom tržištu prodaje preko 50 hiljada automobila, dok Nemci godišnje kupuju pet hiljada američkih vozila, mada Nemci napominju da se polovina prodatih audija, mercedesa, poršea, BMW-a proizvodi u samoj Americi.\nKljučni argument koji će Trampu podastrti „brutalni ubica“ Junker jeste da dalje zaoštravanje i pretnja Vašingtona da uvede zamašne carine na evropske automobile znači da će ozbiljno biti ugrožena sveukupne trgovina Amerika-EU koja godišnje premašuje hiljadu milijardi dolara i dovedeno u pitanje 15 miliona radnih mesta na obe strane Atlantika.\nTramp je juče tviterom obnarodovao da su „carine ključne“ i da će se s carinama sučeliti „svaka zemlja koja se nepošteno ponašala prema Sjedinjenim Državama u trgovini…“.\nAmerički predsednik je odmah reagovao na odluku Evropske komisije da američku kompaniju Gugl kazni s 4,3 milijarde evra zbog kršenja propisa o konkurenciji, naglasivši da „eto, oni uvek nastoje da za sebe izvuku korist, ali to neće još dugo potrajati“.\nZasad je Tramp istrajavao na raskidanju multilateralnih trgovinskih sporazuma, čak je izjavio da je „Evropska unija stvorena da bi naudila Americi“, i zagovornik je bilateralnih sporazuma, pa je tako čak francuskom predsedniku Emanuelu Makronu ponudio poseban američko-francuski sporazum, ocenivši da bi to bilo jako korisno za obe strane.\nFrancuski ministar finansija Bruno Lemer je stavio do znanja da, imajući u vidu pretnju Vašingtona da će uvesti dodatne carine, Francuska i EU nikako nisu spremne da pregovaraju „ako im je na slepoočnicu prislonjen pištolj“.\nKonsultatska firma Oksford ekonomiks smatra da će Tramp teško pristati na nagodbu i da će, imajući na umu činjenicu da su u EU „u usponu nacionalističke vlade“, pre hteti da izvuče korist iz podela unutar EU, nego da sklopi sporazum.\nDirektorka briselskog analitičkog instituta Brojgel, Marija Demeris je mišljenja da EU mora da uzvrati udarac tako što će ojačati međunarodni poredak, čijem su uspostavljanju doprinele i SAD, a koji sad Tramp ozbiljno dovodi u pitanje.\nJunker u Vašington stiže bez pretnje da će EU uzvratiti na američke carine, nudi širi sporazum, a Unija je već učinila korak ka preuređenju svetske trgovine time što je s Japanom sklopila bitan sporazum o slobodnoj trgovini, budući da obim robne razmene EU-Japan predstavlja trećinu svetske trgovine.\ncarineDonald TrampEvropska unijatrgovinaŽan Klod Junker


Nikolic: Sa HR zelimo dobre odnose, BiH necemo destabilizovati\nM. K. 26. avgusta 2016. 17:04\nPolitika Srbije nije licemerna i mi želimo dobre odnose sa Hrvatskom, a BiH želimo svu sreću, rekao je predsednik Srbije Tomislav Nikolić, koji, međutim, smatra da ta država ni nakon 21 godinu od Dejtonskog sorazuma nije uspela da postane država, ali da Srbija ništa neće učiniti da je destabilizuje.\n„Bosna i Hercegovina je država, Hrvatska je država, Srbija je država i gradim svoju politiku na tome da poštujem članice UN i očekujem da članice UN poštuju nas. I kao što poštujem tuđe granice, očekujem, sa pravom, da svako poštuje granice Srbije, one u kojima je Srbija članica UN“, rekao je Nikolić za Sputnik.\nIz depeša se može videti da je bilo razgovora o tome, kao i da je inicijator te ideje bio pokojni hrvatski predsednik Franjo Tuđman. Nejasno je, međutim, ostalo kako je na ideju o podeli BiH na srpski i hrvatski deo, uz teritoriju na kojoj bi bosanski muslimani napravili svoju nezavisnu državu, gledao pokojni srpski predsednik Slobodan Milošević.\n„Slobodan Milošević nikoga nije upoznao sa svojim razgovorima sa Izetbegovićem i Tuđmanom i bilo je loše što je sam vodio tu politiku. Ali sećam se da se u to vreme govorilo o nekakvim mapama podele BiH crtanim na salvetama. Dakle, možda je to moguće, ako to potvrđuju pronađeni dokumenti koje je slao ambasador SAD. Onda je to najverovatnije tačno“, kaže predsednik Nikolić.\n„Ali vi reagujete u jednom momentu, naknadna pamet nikada nije pomagala“, kazao je Nikkolić i dodao:“ Neću da se vraćam na to“.


Izboden muškarac u Batajnici\nKako su iz Hitne pomoći saopštili, dogodile su se tokom prethodne noći i dve saobraćajne nezgode u kojima su lakše povređene tri osobe.\nEkipe Hitne pomoći su obavile 110 intervencija, od kojih je 17 bilo na javnim mestima.\nHitna pomoć je obavila 62 interklinička transporta kovid pacijenata.\nPORODICU UBIO NAKON DEVET DANA: Zdravko dobio tri godine zatvora za četiri godine nasilja, pa pušten na slobodu\n30. 12. 2021. u 15:29\nZDRAVKU PRONAĐEN KRVAV NOŽ U DŽEPU! Oglasilo se tužilaštvo povodom tragedije u Somboru: Žrtve imale tragove nasilja\n30. 12. 2021. u 12:41\nUBIO ŽENU I ĆERKU, ZAPALIO KUĆU, PA SE OBESIO! Jezivi detalji zločina u Somboru, požar gasi 10 vatrogasaca\n29. 12. 2021. u 13:37\nhronika Batajnica izboden muškarac


RTS :: I ljudi bi, poput daždevnjaka, mogli da regenerišu delove tela\nNauka I ljudi bi, poput daždevnjaka, mogli da regenerišu delove tela\nutorak, 08. jun 2021, 07:47 -> 17:08\nPoput daždevnjaka, ljudi imaju „neiskorišćenu“ sposobnost regeneracije delova tela, poput nadoknađivanja izgubljenog uda, novi su nalazi tima istraživača.\nAksolotl, meksički daždevnjak, „šampion je regeneracije" i sposoban je da regeneriše gotovo bilo koji deo tela, uključujući mozak.\nProučavanje ovog neobičnog vodozemca pomoglo je stručnjacima iz MDI Biološke laboratorije u Bar Harburu u državi Mejn, da zaključe da ljudi imaju „neiskorišćenu" sposobnost regeneracije.\nFokusirali su se na razumevanje zašto aksolotl nikada nema ožiljke – ili zašto ne reaguje na povredu na isti način kao što to čine miševi i drugi sisari.\nOtkrili su da imune ćelije zvane makrofagi utiču na rast ćelija tkiva kod daždevnjaka, dok kod miševa stvaraju ožiljke, rane i povrede.\nDoktor Džejms Godvin i njegove kolege uporedili su molekularnu signalizaciju nakon povrede daždevnjaka iz Meksika sa onom kod odraslog miša, koji ima ograničenu sposobnost regeneracije.\nUmesto da regenerišu izgubljene ili povređene delove tela, sisari obično formiraju ožiljak na mestu povrede, što stvara prepreku za regeneraciju, objasnio je Godvin.\n„Naše istraživanje pokazuje da ljudi imaju neiskorišćeni potencijal za regeneraciju", objasnio je, dodajući da bi rešavanje problema stvaranja ožiljaka moglo otključati taj latentni regenerativni potencijal.\n„Ako bismo mogli da sprečimo nastanak ožiljaka kod ljudi, mogli bismo poboljšati kvalitet života", dodao je.\nAksolotl je omiljeni model u istraživanjima regenerativne medicine zbog svog jedinstvenog statusa – prirodnog šampiona regeneracije.\nIako većina daždevnjaka ima određeni regenerativni kapacitet, aksolotl može da obnovi skoro svaki deo tela, uključujući mozak, srce, vilice, udove, pluća, jajnike, kičmenu moždinu, kožu, rep i još mnogo toga.\nBudući da embrioni i mladunci sisara imaju sposobnost regeneracije – na primer, ljudska odojčad mogu da regenerišu srčano tkivo, a deca vrhove prstiju – verovatno je da odrasli sisari zadržavaju genetski kod za regeneraciju.\nTo otvara mogućnost da se jednog dana mogu razviti lekovi koji bi podstakli ljude da regenerišu tkiva i organe – izgubljene zbog bolesti ili povrede umesto da formiraju ožiljak.\nNetaknute korpe sa voćem iz IV veka pre nove ere pronađene u ruševinama potopljenog Herakliona


KRV NIJE VODA Kristijano Ronaldo teroriše golmane širom Evrope, ali će imati i STRAŠNOG NASLEDNIKA /VIDEO/\nKristijano Ronaldo je jedan od igrača od čije desnice strepe golmani širom sveta. A da krv nije voda pokazuje i snimak sa najmlađim sinom Mateom.\nPortugalac se oporavlja od povrede kojuje doživeo na meču sa Srbijom (1:1), a proces oporavka provodi na originalan način. Igra se sa preslatkim sinom, a po šutu malog dečaka čini se da i njega čeka ozbiljna fudbalska karijera.\nOvo je ujedno još jedan pokazatelj koliko svi oko Ronalda vole sport i da Portugalac prosto "zarazi" sve oko sebe treningom i predanošću.


Prijedor: Pogledajte prilog RTRS-a o primjeni halala koji je izazvao reakciju IZ-a - Čitaj.ba\nČetvrtak, 25 Svibanj 2017 22:35\nPrijedor: Pogledajte prilog RTRS-a o primjeni halala koji je izazvao reakciju IZ-a\nPovodom priloga RTRS-a o primjeni principa halala u proizvodnim pogonima kompanije Agro Holding u Prijedoru reagirala je Islamska zajednica u BiH, odnosno Agencija za certificiranje halal kvalitete u Bosni i Hercegovini.\nOva agencija obavještava javnost da je kompanija Agro Holding implementirala zahtjeve Halal standarda u svom proizvodnom pogonu u Prijedoru, bivšoj Mesnoj industriji IMPRO, kako bi ispunila očekivanja kupaca i zadovoljila zahtjeve domaćeg i međunarodnog tržišta.\nKako je poznato, za plasman proizvoda na pojedina tržišta proizvođači moraju posjedovati halal certifikat, odnosno, uskladiti svoju proizvodnju sa nizom standarda koji u prvom redu osiguravaju visoki nivo higijene, zdravstvene ispravnosti i sigurnosti proizvoda.\nU dodatku, obavezno je osigurati adekvatan sistem sljedljivosti, te osigurati da se klanje životinja obavi u skladu sa odgovarajućim propisima koji su definirani međunarodnim halal standardima.\nNa tvrdnje jednog radnika u TV-prilogu da se "klanja i viče Allahu Akbar", iz Agencija za certificiranje halal kvalitete objašnjavaju da halal standard precizira način primjene odgovarajućih tehnika i procedura, te ne zahtijeva obavljanje rituala ili vjerskih obreda prilikom obavljanja određenih poslova.\nIzuzetno, obavezno je da samo osoba koja obavlja čin klanja izgovori određene riječi.\nZa sve druge poslove potrebno je da zaposlene osobe ispunjavaju odgovarajuće stručne kriterije, a nikako nisu uslovljeni vjerskom ili nacionalnom pripadnošću.


Kurti: Sadašnja demarkacija nepravedna je i pogrešna - indeksonline.me\nHome Politika Kurti: Sadašnja demarkacija nepravedna je i pogrešna\nKurti: Sadašnja demarkacija nepravedna je i pogrešna\nPremijer Kosova Aljbin Kurti izjavio je juče u Skupštini Kosova da neće biti sprovođenja Sporazuma o demarkaciji sa Crnom Gorom u obliku u kojem je ratifikovan 2018. godine, prenosi Pobjeda.\n“Državna komisija za demarkaciju i održavanje granica nema mandat. Kada budemo imali novoimenovanu komisiju, sva neriješena pitanja će se rješavati putem posebnih mehanizama koje će ta komisija preporučiti”, kazao je Kurti odgovarajući na poslaničko pitanje.\nDodao je da će se potruditi da ispravi sve ono što je nepravedno i pogrešno učinjeno 2018. godine kada je ratifikovan taj sporazum.\n“Koristiću mehanizme, čim budem mogao, koliko god budem mogao, kako bih ispravio strašne fatalne greške koje ste napravili u prethodnom zakonodavnom tijelu”, kazao je Kurti.\nOn je rekao kako će se Vlada obavezati da imanja Trepče, koja se nalaze na teritoriji bivše Jugoslavije van teritorije Kosova, postanu imovina Kosova.\nSporazum ograniči Crne Gore i Kosova potpisan je u Beču 26. avgusta 2015. godine. Iz Vlade Crne Gore više puta nakon toga saopšteno je da je razgraničenje tada završena stvar, a formalizovano ratifikacijom tih sporazuma Skupštine Crne Gore još u decembru 2015. i Skupštine Kosova u martu 2018. godine.\n“U Beču je Crna Gora potpisala međunarodni ugovor s Kosovom i ratifikovali ga u parlamentu. Nije mi poznato da je Crna Gora ikad poništila ratifikovani međunarodni ugovor. To se neće desiti ni ovoga puta”, saopštio je Srdan Darmanović, tadašnji šef crnogorske diplomatije, na konferenciji za novinare u novembru 2017. godine.